ئیعجازی قورئان لە بەكارهێنانی پۆزەتیڤ كۆنترۆل و نێگەتیڤ كۆنترۆل –\nئیعجازی قورئان لە بەكارهێنانی پۆزەتیڤ كۆنترۆل و نێگەتیڤ كۆنترۆل\nPosted date: ئازار 26, 2018 In: بابەتەكانمان, کۆمەڵناسی\n514 جار ئه‌م بابه‌ته خوێندراوه‌ته‌وه\nكۆنترۆل یەكێك لە چەمكە زانستیەكانی بە مانای دڵنیایی دێت وەك چۆن دەڵێین كوالیتی كۆنترول واتە (دڵنیایی جۆری).\nلە كاتی توێژینەوە دا بۆ سەلماندنی ئەو ئەنجامانەی بەدەست دەهێنرێن پێویستە دو كۆنترۆل دابنرێت یەكێكیان پێی دەوترێت پۆزەتیڤ كۆنترۆل ئەوەی تر پێی دەوترێت نێگەتیڤ كۆنترۆل. بۆ نمونە ئەگەر لەتوێژینەوەیەكدا بتەوێت بیسەلمێنیت كە كەسێك توشی نەخۆشی ڤایرۆسی بوە پێویستە بێجگە لەو كەسەی پشكنینەكەی بۆ دەكرێت دو نمونەی تریش پشكنینی بو بكرێت یەكێكیان كە بەدڵنیایەوە ڤایرۆسەكەی تێدا نی یە (نێگەتیڤ كۆنترۆل) وە پێویستە ئەنجامی پشكنینەكە نێگەتیڤ بێت. وە ئەوەی تریشیان بەدڵنیایەوە ڤایرۆسەكەی تێدا هەیە (پۆزەتیڤ كۆنترۆل) وە دەبێت ئەنجامەكەی پۆزەتیڤ بێت, گرنگی ئەم دو كۆنترۆلە لەوەدایە ئەگەر پشكنینی نەخۆشەكە ئەنجامەكەی نێگەتیڤ بو بە بەرامبەرەكەت دەسەلمێنیت كە ئەو ئەنجامە بە هۆی بێ كەڵكی جۆری پشكنینەكەوە یان نەشارەزایی خۆتەوە نی یە بە بەڵگەی ئەوەی كە یەكێك لە كۆنترۆلەكان پۆزەتیڤ بوە. بە پێچەوانەشەوە ئەگەر پشكنینی نەخۆشەكە ئەنجامەكەی پۆزەتیڤ بوو ئەوا بە بەرامبەرەكەت دەسەلمێنیت كە ئەو ئەنجامە بە هۆی تێكەل بونی موادی تاقیگەكەتەوە نیە لەگەڵ خوێنی كەسێكدا كە پێشتر پشكنینت بۆ كردوە وە بەڵگەش بۆ ئەوە نێگەتیڤ كۆنترۆڵە كە هەر بە نێگەتیڤی ماوەتەوە.\nكەواتە گرنگی سەرەكی پۆزەتیڤ كۆنترۆل و نێگەتییڤ كۆنترۆل لەوەدایە تا وەك بەڵگەیەك بەكار بهێنرێت بۆ بڕوا هێنانی كەسی بەرامبەر بەو دەرئەنجامە. هەر بۆیە لە هەمو پشكنینە تاقیگەییە پیشكەوتوەكانی سەردەم و لە هەمو توێژینەوە كان و هەمو ئەو بابەتە زانستیانەی كە لە نامەی ماستەر و دكتۆرادا پێشكەش دەكرێت لە زانكۆكانی جیهاندا پێویستە ئەم كۆنترۆلانە بەكاربهێنرێت. بە پێچەوانەوە و لیژنەی هەڵسەنگاندن و كەسانی بەرامبەر هیچ نرخێك بۆ دەرئەنجامەكان دانانێن و تانەی لێدەدەن.\nئەم بەڵگە هێنانەوەیەی كە لە زانستی پێشكەوتودا پەیڕەو دەكرێت وەك یەكێكی تر لە ئیعجازەكانی قورئان وایە كە پێش زیاتر لە هەزارەیەك پێش ئێستا خوای گەورە لە باسی چیرۆكی پێغەمبەرێكدا بۆمان دەگێرێتەوە كە دەفەرموێت: (أَوْ كَالَّذِي مَرَّ عَلَىٰ قَرْيَةٍ وَهِيَ خَاوِيَةٌ عَلَىٰ عُرُوشِهَا قَالَ أَنَّىٰ يُحْيِي هَـٰذِهِ اللَّـهُ بَعْدَ مَوْتِهَا ۖ فَأَمَاتَهُ اللَّـهُ مِائَةَ عَامٍ ثُمَّ بَعَثَهُ ۖ قَالَ كَمْ لَبِثْتَ ۖ قَالَ لَبِثْتُ يَوْمًا أَوْ بَعْضَ يَوْمٍ ۖ قَالَ بَل لَّبِثْتَ مِائَةَ عَامٍ فَانظُرْ إِلَىٰ طَعَامِكَ وَشَرَابِكَ لَمْ يَتَسَنَّهْ ۖ وَانظُرْ إِلَىٰ حِمَارِكَ وَلِنَجْعَلَكَ آيَةً لِّلنَّاسِ ۖ وَانظُرْ إِلَى الْعِظَامِ كَيْفَ نُنشِزُهَا ثُمَّ نَكْسُوهَا لَحْمًا ۚ فَلَمَّا تَبَيَّنَ لَهُ قَالَ أَعْلَمُ أَنَّ اللَّـهَ عَلَىٰ كُلِّ شَيْءٍ قَدِيرٌ) البقرة 259\nواتە (یاخود وه‌ک ئه‌و که‌سه‌ی تێپه‌ڕی به‌لای شارۆچکه‌یه‌کدا که هه‌مو خانوه‌کانی به‌سه‌ر سه‌قفه‌کانیدا ته‌پی بون، له‌به‌ر خۆیه‌وه وتی: ئاخۆ خوای گه‌وره چۆن خه‌ڵکی ئه‌م شارۆچکه‌یه دوای مردنیان زیندو ده‌کاته‌وه؟! (ئه‌و که‌سه عوزه‌یر پێغه‌مبه‌ر بو (صلی الله علیه وسلم) یه‌کسه‌ر خوای گه‌وره سه‌د ساڵ مراندی و پاشان زیندوی کرده‌وه و پێی فه‌رمو: چه‌ند مایته‌وه؟ (عوزه‌یر) وتی: ڕۆژێک یان که‌متر له ڕۆژێک ماومه‌ته‌وه، (خوا) فه‌رموی: نه‌خێر ئه‌وه سه‌د ساڵت پێچوه، جا ته‌ماشای خواردن و خواردنه‌وه‌که‌ت بکه (له‌و ماوه درێژه‌دا) نه‌گۆڕاوه و تێک نه‌چوه، ته‌ماشای گوێدرێژه‌که‌شت بکه، (بۆیه ئه‌مه‌مانکرد) تا به‌م به‌سه‌رهاته بتکه‌ینه موعجیزه بۆ خه‌ڵکی، جا سه‌یری ئێسکه‌کانی (گوێدرێژه‌که‌ت بکه) چۆن به‌رزیان ده‌که‌ینه‌وه و به‌یه‌که‌وه‌یان ده‌به‌ستین و پاشان به‌گۆشت دایانده‌پۆشین، کاتێک بینی و بۆی ده‌رکه‌وت وتی: چاک ده‌زانم و دڵنیام به‌ڕاستی خوا ده‌سه‌ڵاتی به‌سه‌ر هه‌مو شتێکدا هه‌یه(. (تەفسیری ئاسان)\nبەم شێوەیە خوای گەورە بۆ ئەوەی بۆ پێغەمبەرەكەی بسەلمێنێت كە سەد ساڵ مراندویەتی دو بەڵگەی بۆ دادەنێت وەك كۆنترۆل. یەكەمیان ئەوەی كە خواردن و خواردنەوەكەی هێشتا نەگۆڕاوە و تازەیە ئەوەش وەك و نێگەتیڤ كۆنترۆل وایە كە بۆ ئەوەی پێی پیشان بدات كە خۆی و خواردنەكە پێكەوە زیندو كراونەتەوە یان تێپەڕبونی كات بەسەریاندا كاریگەری نەبوە, وە بەڵگەی ڕزینی لاشەی گوێدرێژەكە و مانەوەی ئێسك و پروسكەكەی وەك پۆزەتیڤ كۆنترۆل وایە تا بۆ پێغەمبەركەی بسەلمێنێت كە سەد ساڵ تێپەڕیوە بەسەر ڕوداوەكەدا. بەم جۆرە بۆ سەلماندن و باوەڕ هێنان بەو دەرئەنجامە كە بەسەریدا هاتوە ئەوا عوزیر پێغەمبەر خۆی لە نێوان دو كۆنترۆل یان دو بەڵگە بەراورد دەكات تاكو راستی روداوەكەی بۆ دەر بكەوێت و دڵنیا بێتەوە. دەنا خوای گەورە تەنها بەڵگەی زیندوكردنەوەی گوێدرێژەكە بەس بو تا پیشانی پێغەمبەر عوزێر بدات.\nئیعجازی قورئان لەم بابەتدا لەودا دەردەكەوێت قورئانی پیرۆز پێش زیاتر لە 1435 ساڵ كەباس لەو روداوە دەكات كە چەندین سەدە پێش هاتنی پەیامی پێغەمبەر محمد (صلی الله علیە وسلم ) ڕویداوە هەر هەمان ئەو كەرەسەو بەڵگانە بەكاردەهێنێت كە ئێستا لە تازەترین توێژینەوەكانی سەردەم بەكاردێت بۆ سەلماندنی ئەنجام و بەڵگەكان. گرنگی ئەم بابەتەش لەلای توێژەوەرانی بابەتە زانستیەكان و زاناكان بە رونی هەستی پێدەكرێت چونكە ئەوان زیاتر هەست بە گرنگی دانانی كۆترول دەكەن بۆ سەلماندن و بڕواپێهێنانی ئەنجامەكان.


هەواڵ / کوردستان :: 18/03/2019 :: 77 جار بینراوە\nتاگ :: سلێمانی كوردستانى\nقایمقامیەتی سلێمانی رایدەگەیەنێت: بەدواداچوون بۆ دانانی سیستمی غاز دەکەن بۆ ئۆتۆمبێل، ئەوەش بۆ رێگریکردن لە رووداوی نەخوازراو.\nئاوات محەمەد، قایمقامى سلێمانی بەدواڕۆژی راگەیاند: بەمەبەستى دانانى رێوشوێنى پێویست بۆ سیستمى غازى (LPG) بۆ بیناو باڵەخانەکان و ئۆتۆمبێل، پێویستە ئەو مەرجانەی دانراوە بۆ سەلامەتى هاووڵاتیان لەکاتى دانانى سیستمەکە لەبەرچاوبگیرێت.\nوتیشی: "لەم ساڵانەى دوایدا بەشێوەیەکى بەرچاو دانانى سیستمى غازى رووى لە زیادبوون کردووە و بەهۆى هەستیارى سیستمەکەشەوە پێویستە بەووردى چاودێرى بکرێت، لایەنە پەیوەندیدارەکانى سلێمانى بۆ رێگريکردن لە رووداوى نەخوازراو بەوردى چاودێرى سیستمەکە دەکەن و هەموو بینا و باڵەخانەکان پابەنددەکرێن مەرجەکانى سەلامەتى لەبەرچاوبگرن".\nئاماژەی بەوەشدا: هاوشێوەى بینا و باڵەخانەکان لە دانانى سیستمى غازى شل بۆ ئۆتۆمبێل پێویستە هەموو مەرج و رێنمایيەکانى سەلامەتى لەبەرچاوبگیرێت ئەمەش بۆ پاراستنى گیانى شۆفێران و سەرنشینان لەهەر رووداوێکى نەخوازراو.


هەولێر/ 16ی ئایاری 2022/ كەسوكار و ژمارەیەك لە چالاكوانان لەبەردەم دادگای كەتنی دووی هەولێر، دوای بڕیاری سزادانی پێنج چالاكوان. فۆتۆ: كەركوك ناو\nدادگای كەتنی دووی هەولێر بڕیاریدا بە سزای دوو ساڵ زیندانی بۆ هەریەكە لە پێنج چالاكوانی ناحیەی شیلادزێ لە پارێزگای دهۆك، ئەوەش بەپێی ماددەی یەكی یاسای ژمارە 21 و بە تۆمەتی "ئاژاوەگێڕیی و نانەوەی پەشێوی".\nدادگا ئەمڕۆ دووشەممە 16ی ئایار لە دانیشتنێكدا ئەو بڕیارەی دەركرد، ئەوەش لەڕێوشوێنێكی ئەمنی توند-دا لەناو هۆڵی دادگا، بەپێی پەیامنێری (كەركوك ناو)، ئاسایش بە چەكەوە لەناو هۆڵی دادگایكردنەكەدا بوو.\nدادگاییكردنەكە كاتژمێر 10:30 دەستیپێكرد، بەڵام لەبەرئەوەی تیمی پارێزەران كە بەرگرییان لە مافی ئەو دەستگیركراوانە دەكرد، دۆسییەكەیان پێنەدرابوو بیبینن، دادوەر تەنیا 10 خولەكی پێدان تا دۆسییەكە بخوێننەوە، ئەوەش بەوتەی بەشدار حەسەن، ئەندامێكی تیمی پارێزەران بۆ بەرگریكردن لە دەستگیركراوانی بادینان.\nبەشدار وتی "پێنج هەواڵدەر بۆ شایەتیدان لەسەر ئەو پێنج دەستگیركراوە هەبون، كە سیانیان هەواڵدەری نهێنی بون، بەڵام لەو پێنج كەسە كەسیان ئامادەی دانیشتنەكەی دادگا نەبون و تەنیا وتەكانیان خوێنرایەوە".\nپێنج هەواڵدەر بۆ شایەتیدان لەسەر ئەو پێنج دەستگیركراوە هەبون، بەڵام كەسیان ئامادەی دانیشتنەكەی دادگا نەبون\nبەپێی تۆمەتەكان كە بەر لە بڕیاری دادگا خوێنرایەوە، ئەو پێنج چالاكوانە لەڕێی گروپی مەسنجەر و ئینستگرامەوە، "خەڵكیان هانداوە بۆ خۆپیشاناندان و بە ئامانجگرتنی لێپرسراوانی ناوچەكە و هەڵكوتانە سەر بەرپرسان و بارەگا حزبییەكا".\nدواتر دادگا بەپێی ماددەی یەكی یاسای ژمارە 21ی ساڵی 2003 بڕیاریدا بە دوو ساڵ زیندانی بۆ هەر چالاكوانێك.\nئەو پێنج چالاكوانە (مەحمود ناجی سدیق، نێچیرڤان بەدیع حاجی، كوڤان تارق جبرائیل، یوسف شەریف ئیبراهیم و ئەمجەد یوسف مستەفا". كە لە مانگی 12ی ساڵی 2020 دەستگیركراون.\nلە دانیشتنەكەی دادگادا، ژمارەیەك لە پەرلەمانتاران، نوێنەرانی رێكخراوەكانی كۆمەڵی مەدەنی و نوێنەری نەتەوە یەكگرتووەكان بۆ مافەكانی مرۆڤ ئامادەی بون.\nبەشدار حەسەن وتی "بە حوكمی ئەوەی 17 مانگە لە زیندانن، ئەگەر ئازادكردنی مەرجدار بیانگرێتەوە (سێ مانگ لێخۆشبون بۆ هەر ساڵێك)، ئەوا دوای جێگیركردنی بڕیارەكەی دادگا و وەرگرتنی ئازادكردنی مەرجدار لەلایەن دادوەرە، دەبێت 40 رۆژی تر هەر پێنجیان ئازادبكرێن".\nیاسای ژمارە 21ی ساڵی 2003 كە ئەو پێنج چالاكوانە و پێشتریش ژمارەیەك چالاكوانی تری بادینانی پێ سزادراوە، هەمان ئەو ماددەیە یاساییەیە، بەر لە 2003 سەدام حسێن، وەك سەرۆكی ئەنجومەنی سەركردایەتی شۆڕش بەسەر پێشمەرگە و ئۆپۆزسیۆنی رژێمەكەیدا جێبەجێیدەکرد. بەڵام بە گۆڕانكارییەكی كەمی پەرلەمانی كوردستانەوە.\nدادگا دووساڵ زیندانی بەسەر بێریڤان ئەیوب-دا سەپاند


كۆنفرانسی نێوده‌وڵه‌تی عێراق به‌ڵێنی به پشتگیری گشتی داوه, به‌ڵام هیچ جۆره په‌یمانێكی دیاریكراوی نه‌داوه\nله كۆنفرانسی نێوده‌وڵه‌تی تایبه‌ت به عێراق، كه له بروكسڵ به‌ڕێوه ده‌چێت، پشتیوانی له پلانه‌كانی به‌غدا كراوه بۆ چاك كردنی ڕه‌وشی ئاسایش و بنیاتنانی ئابووری و به‌ره‌وپێشبردنی پرۆسه‌ی سیاسی. به‌ڵام هیچ په‌یمانێكی دیاریكراویان نه‌داوه.\nكاربه‌ده‌ستانی زیاتر له 80 ووڵات و ڕێكخراوی نێوده‌وڵه‌تی به‌شدارییان له‌و كۆبوونه‌وه یه‌ك ڕۆژییه‌دا كردووه. شانده‌كان داوای هاریكاری ووڵاتانی درواسێی عێراق و كۆمه‌ڵگای نێونه‌ته‌وه‌یی ده‌كه‌ن تاوه‌كو له ڕووبه‌ڕووبوونه‌وه‌ی یاخیبوان و بونیاتنانی دیموكراسی یارمه‌تی عێراق بده‌ن.\nدوێنێ چوارشه‌ممه، خانم كۆنده‌لیزا رایس وه‌زیری ده‌ره‌وه‌ی ووڵاته یه‌كگرتووه‌كانی ئه‌مریكا گوتی ده‌بێت حكومه‌تی عێراقی به به‌رده‌وامی ده‌رگای بۆ ئه‌و كه‌سانه كراوه بێت كه دژایه‌تی توندوتیژی ده‌كه‌ن. خانم رایسیش له‌م تێبینیه‌یدا مه‌به‌ستی له سوننیه‌كان بووه كه به‌شداری هه‌ڵبژاردنه په‌رله‌مانیه‌كانیان نه‌كرد.\nهوشیار زێباری وه‌زیری ده‌ره‌وه‌ی عێراق داوای له ووڵاتان كرد به په‌یمانی پێشوویان بۆ یارمه‌تیدانی عێراق پابه‌ند بن. هه‌روه‌ها داوای له ووڵاتانی دراوسێ كرد، ڕێگه له چوونه ژووره‌وه‌ی یاخیبوان بۆ ناو عێراق بگرن.


پیاوێك لە ترسی تەنیایی، لەگەڵ هاوسەرە مردووەكەی دەژى - تۆڕی میدیایی خەڵک\nلە ئیرلەندە پیاوێك بە هۆی ترس لە تەنیایی چەندین ساڵ لەگەڵ تەرمی ژنەكەی ژیا.\nتۆڕی سپوتنیك بڵاویكردەوە، پیاوێك كە لە شاری كلبە لە ئیرلەندا دەژیا لە ترسی تەنیایی لەگەڵ تەرمی ژنەكەی دەژیا.\nئاشكراشیكرد، دانیل مالی تەمەن 78 ساڵ كە هاوسەرەكەی بە شێوەیەكی سروشتی گیانی لەدەستدا، لە ماڵەكەی خۆی تەرمەكەی هەڵگرت، و لای پۆلیس دانی بەوەداناوە كە نایەوێت بە بەخاكسپاردنی هاوسەرەكەی بمێنێتەوە و دوای گیانلەدەستدانی بە تەنیایی بمێنێتەوە، بەڵام پۆلیس لێكۆڵینەوەكانی لەو بارەوە دەستپێكردووە.\nتۆڕی سپوتنیك ڕوونیدەكاتەوە، هەركەس لەبارەی هاوسەرە كۆچكردووەكەیەوە لێی دەپرسی، بەخێرایی وەڵامی دەدایەوە و دەیوت كریستینا لە دەرەوەی وڵاتە، بەو شێوەیە دراوسێكانی هیچ زانیارییەكیان لەسەر ئەو مردنە نەبوو.\nجەستەی هاوسەری ناوبراو پێش چەند ڕۆژێك دۆزرایەوە، مالی ئاشكرایكرد، هەواڵی گیانلەدەستدانی هاوسەرەكەی ئاشكرا نەكردبوو لەكاتێكدا كە هاوسەركەی ئامادەنەبووە بۆ وەرگرتنی ڤاكسینی كۆرۆنا، تەندروستكاران نیگەران بوون، هاوكات پزیشكەكان پەیوەندیان لە دراوسێكیانیانەوە كرد و ئەوانیش ئاشكرایانكرد، كە كریستینایی ناناسن و تەنها مالی لەو خانوەدا دەژێت.\nبەپێی زانیارییەكان ئەم دوو هاوسەرە لە ساڵی 1976 هاوسەرگیرییان كردووە، و لە ساڵی 1995 بە خانوییەكی نیمچە سەربەخۆ نیشتەجێ دەبن، كریتسنا مالی لە ئێستادا دەبوو 80 ساڵ تەمەنی هەبوایە.


به‌ڕێوه‌به‌رایه‌تی کاتی له رۆژئاوای کوردستان راگه‌یه‌ندرا . – WTARIKURD\nله کۆبوونه‌وه‌ی ئاماده‌کاری بۆ دامه‌زراندنی به‌ڕێوه‌به‌رایه‌تی کاتی دا له رۆژئاوای کوردستان که به به‌شداری پێکهاته‌کانی ( کورد، عه‌ره‌ب، چیچان و کریستیان ) سازکرا، به‌ڕێوه‌به‌ری کاتی رۆژئاوای کوردستان راگه‌یه‌ندرا . به‌وپێیه پرۆژه‌ی رۆژئاوای کوردستان له (3) کانتۆن ــ هه‌رێمی خۆبه‌ڕێوه‌به‌ر ــ پێکدێت که ئه‌م به‌ڕێوه‌به‌رایه‌تییانه ئاماده‌کاری یاسایی بۆ هه‌ڵبژاردن ده‌که‌ن .\nکۆبوونه‌وه‌که رۆژی 9ی تشرینی دووه‌م له هۆڵی ره‌وابی شاری قامیشلۆ ده‌ستی پێکردبوو و دوای دوو رۆژ ئه‌مڕۆ جارێکی تر کۆبوونه‌وه‌که بۆ ماوه‌ی (3) کاتژمێری خایاند و به ئه‌نجام گه‌یشت .\nله ئه‌نجامی گفتوگۆ و هه‌ڵسه‌نگاندنی پرۆژه‌ی به‌ڕێوه‌به‌رایه‌تی هه‌رێمی که PYD پێشنیاری کردبوو، ئه‌نجوومه‌نی دامه‌زراندنی گشتی رۆژئاوای کوردستان پێکهاتوو له (82) نوێنه‌ری کورد، عه‌ره‌ب، چیچان و کریستیان دامه‌زرا .\nرۆژئاوا به (3) کانتۆن ده‌ستنیشان کرا\nسه‌باره‌ت به ئه‌نجامی کۆبوونه‌وه‌کان و بڕیاره‌کانیان ، ئه‌ندامی دیوانی ئه‌نجومه‌نی دامه‌زراو ( حه‌که‌م خه‌لۆ ) رایگه‌یاند که ئه‌وان کاریان له‌سه‌ر پرۆژه‌ی PYD کردووه که تێیدا رۆژئاوای کوردستان به (3) هه‌رێمی کانتۆن ــ هه‌رێمی خۆبه‌ڕێوه‌به‌ر ــ ده‌ستنیشان کراوه و هه‌رێمه‌کانیش وه‌کو عه‌فرین، کۆبانێ و جزیره رێکخراوه . خه‌لۆ ئاماژه‌ی به‌وه کرد که هه‌ر یه‌کێک له‌و هه‌رێمه کانتۆنانه ئه‌نجوومه‌نی خۆی دروست ده‌کات و له ئه‌نجوومه‌نی گشتی دا نوێنه‌رایه‌تی ده‌بێت .\nناوبراو رایگه‌یاند که له ژێر چه‌تری ئه‌نجوومه‌نی دامه‌زراندنی گشتی دا کۆمیته‌ی به‌دواداچوونی کارگێڕی به‌ڕێوه‌به‌رایه‌تی کاتی له (61) که‌سی کورد، عه‌ره‌ب، چیچان و کریستیان پێکهێندراوه .\nبه‌پێی لێدوانه‌که‌ی حه‌که‌م خه‌لۆ کۆمیته‌ی باڵای به‌ڕێوه‌به‌رایه‌تی ئه‌نجوومه‌نی دامه‌زراندن له (13) که‌س پێکهاتووه و له‌وانه‌ش (2) نوێنه‌ری شاری عه‌فرین، (2) نوێنه‌ری شاری کۆبانێ و (9) نوێنه‌ری هه‌رێمی جزیره‌ن.\nناوبراو ده‌ستنیشانی کرد که به‌ڕێوه‌به‌رایه‌تییه‌که‌یان ئه‌رکس سه‌ره‌کییان دانانی یاسای هه‌ڵبژاردنی هه‌رێمییه و ئاماده‌کاری هه‌ڵبژاردن و دانانی یاساکانه و هاوکات ئه‌وه‌شی خسته‌ڕوو که کار له‌سه‌ر گرفته‌کانی پاراستن، سیاسی و ئابووریش ده‌که‌ن ..


👁 ئەم بابەتە 4,411 جار بینراوە\n📖 Israel Should Arm The Kurds کورتەباس\n📅 کاتی تۆمارکردن Dec 10 2017 3:25PM\nBY RACHEL AVRAHAM NOVEMBER 27، 2017 20:35 n recen [ زۆرتر... 👁] ✖ ✖ 0 1 ✔ 99% ✍ هـ.ب. 10-12-2017 15:25:15\n📊 ئاماری زیانی بومەلەرزەکەی دەربەندیخان بڵاوکرایەوە ئامار و راپرسی\n📅 کاتی تۆمارکردن Nov 27 2017 1:03PM\n👁 ئەم بابەتە 2,617 جار بینراوە\nڕۆژنیوز هاوڕێ کرێکار ئاماری زیانی بومەلەرزەکەی دە [ زۆرتر... 👁] ✖ ✖ ✖ 0 1 ✔ 91% ✍ هـ.ب. 27-11-2017 13:03:23\n✌ ئەحمەد حەبەش - دەلیل رەشید شەهیدان\n📅 کاتی تۆمارکردن Dec 2 2017 12:39PM\n👁 ئەم بابەتە 1,584 جار بینراوە\nلە دایکبووی ساڵی 1980ی شاری عەفرین. رۆژی 27-11-20 [ زۆرتر... 👁] ✖ ✖ ✖ 0 0 ✔ 72% ✍ هـ.ب. 2-12-2017 12:39:07\n📖 بە ئەرکی قانوونی خۆمان هەستاوین کورتەباس\n📅 کاتی تۆمارکردن Sep 28 2019 12:10AM\n👁 ئەم بابەتە 614 جار بینراوە\nڕۆژی 26-11-2017، بیست و چوار پەرلەمانتاری کوردستان [ زۆرتر... 👁] ✖ ✖ 0 2 ✔ 99% ✍ ن.ئـ. 28-9-2019 0:10:46\n📝 پەیڕەوی دامەزراندن و بژارکردنی تۆماری دەنگدەرانی هەرێمی کوردستان بەڵگەنامەکان\n📅 کاتی تۆمارکردن Nov 27 2017 9:08PM\n👁 ئەم بابەتە 3,809 جار بینراوە\n27-11-2017 [ زۆرتر... 👁] ✖ ✖ 4 1 ✔ 99% ✍ هـ.ب. 27-11-2017 21:08:48\n✌ سالار سۆفی - سەربەست دڵنیا شەهیدان\n📅 کاتی تۆمارکردن Dec 2 2017 12:41PM\nلە دایکبووی ساڵی 1993 لە سنە. رۆژی 27-11-2017 لە [ زۆرتر... 👁] ✖ ✖ ✖ 0 0 ✔ 72% ✍ هـ.ب. 2-12-2017 12:41:22\n👫 سامی کەمال کەسایەتییەکان\n📅 کاتی تۆمارکردن Nov 27 2017 9:04PM\nیاریزانی پێشووی هێڵی ناوەڕاستی یانەی بروسک بوو، لە [ زۆرتر... 👁] ✖ ✖ 0 1 ✔ 99% ✍ هـ.ب. 27-11-2017 21:04:12\n📊 لە دهۆک لە 10 مانگی 2017دا 15 کەس لە پاڵاوگە نەوتییەکان سووتاون ئامار و راپرسی\n📅 کاتی تۆمارکردن Nov 28 2017 9:24AM\n👁 ئەم بابەتە 1,599 جار بینراوە\nلە کۆمەڵگەی پیشەسازی کواشێ پارێزگای دهۆک 170 پاڵاو [ زۆرتر... 👁] ✖ ✖ ✖ 0 1 ✔ 95% ✍ م.ب. 28-11-2017 9:24:46\n📊 لە ماوەی هەشت مانگی 2017دا 56 هەزار ئاژەڵ هێنراوەتە سلێمانی ئامار و راپرسی\n📅 کاتی تۆمارکردن Nov 27 2017 9:28AM\nدواڕۆژ، زریان محەمەد ماوەی دوو مانگە هاوردەکردنی [ زۆرتر... 👁] ✖ ✖ ✖ 0 1 ✔ 91% ✍ هـ.ب. 27-11-2017 9:28:35


ژیان | ئابوری | بەهای تمەنی ئێرانی بەرامبەر دۆلاری ئەمریکی بەرزبووەوە\n2021-01-17 | 5418 جار خوێندراوەتەوە\nبەنزیکبوونەوە لە دەستبەکاربوونی جۆ بایدن سەرۆکی هەڵبژێردراوی ئەمریکا، بەهای تمەنی ئێرانی بەرامبەر دۆلاری ئەمریکی تا ڕادەیەکی باش بەرزبووەوە و ئەمڕۆ هەر دۆلارێک بە ٢٢ هەزار و ٢٠٠ تمەن مامەڵەی پێوەکراوە.\nمیدیاکانی ئێران بڵاویانکردەوە، ئەمڕۆ یەکشەممە ١٧ی١ی٢٠٢١، لە بازاڕی ئاڵوگۆڕی دراو لە تارانی پایتەخت، هەر دۆلارێکی ئەمریکا بەنزیکەی ٢٢ هەزار و ٢٠٠ تمەن مامەڵەی پێوەکراوە، واتە هەر ١٠٠ دۆلارییەک بە دوو ملیۆن و ٢٢٠ هەزار تمەن بووە.\nچەند مانگ پێش ئێستا و بە چڕکردنەوەی گەمارۆکان و سەپاندنی سزای زیاتر بەسەر ئێراندا لەلایەن ئەمریکاوە، بەهای هەر دۆلارێکی ئەمریکی گەیشتە سی هەزار و ٢٠٠ تمەن، بەڵام بە نزیکبوونەوە لە هەڵبژاردنی سەرۆکایەتی ئەمریکا لە تشرینی دووەمی ٢٠٢٠ و سەرکەوتنی جۆ بایدن کاندیدی دیموکراتەکان لە هەڵبژاردنەکە، رۆژ لە دوای رۆژ بەهای تمەن بەرامبەر دۆلاری ئەمریکی، بەرزبوونەوەی بەخۆیەوە بینی.\nهەفتەی رابردووش، ئەمیر حسێن قازی زادە، جێگری سەرۆکی پەرلەمانی ئێران رایگەیاند، حکومەت بەنیازە بە دەستبەکاربوونی جۆ بایدن، دۆلار بخاتە بازاڕەوە و بەهای هەر دۆلارێکی ئەمریکی تا ١٠ بۆ ١١ هەزار تمەن دابەزێنێت.


ئامانجی جەماوەری گوران و سەرانی گوران جیاوازن! |\nئامانجی جەماوەری گوران و سەرانی گوران جیاوازن!\n2011/03/01 at 4:59 PM لێدوانێک بنووسە\nعوسمان مەلا:پاش ٢٠ سال حاکمیەتی خوێناوی و تالانچیەتی و گەندەڵی و خەێانەتی حیزبە کوردیەکان بە دیندار و بێدینیانەوە بەسەر کوردستانی باشوردا، وە بە سەر هەڵدانی شورشی عەدالەتخوازی لە ولاتانی عەربی و رخانی دیکتاتورە ملهۆرەکان، میلەتی کوردیش لە باشور تاقەتی لێ برا و بۆ کوتایی هێنان بە ٢٠ ساڵ چاوەروانی و داماوی و کویلەتی خۆی لە ژیر دیکتاتوریەتی بنالەکان و حێزبە کونەپەرەستە ئیسلامی ناسونالیستەکاندا رژاێە سەر شەقامەکان. راپەری بۆ وەرگرتنەوەی سامانی تالانکراوی و پاراستنی سەروماڵی خۆی کە کردبویانە فیدای بەرژەوند و بەشە دەسەلات و بەشە تاڵان لە لاێەن ئەو حیزبانەوە. ئەم راپەرینە ئامانجی دیارە و لە لاێەن جەماوەرەوە و لە ژیر تیشکی بیری نوێی عەدالەتخوازی و پێشکەوتنخوازیی خوێندەواران و خوێندکارانی هوشیاردا، بە چاوەدیری و رێبەریی روناکبیران و ژنان و پایاوانی کومونیست و ئازادیخوازدا کراوەتە بەدیل و ئەلترناتیو بۆ ئیدارە کردن و بەرێوە بردنی کوردستان.\nئەم راپەرینیە بەدیل و دژ کردەوەی ٢٠ ساڵ دەسەلاتی کوردی بو کە پێویست ناکا بە تەفسیر کردنی کە چیها کارەساتیان بەسەر ئەم میلەتەدا هێناوە. هەمومان بە باشی دەزانین و ئاگادراین بۆێە راپەریوین. ئەم راپەرینە مۆرکی هیچ حیزب و لاێەنیکی پێوە نیە و چیناێەتیە. کۆنە شەری سەرهەلداوەی حیزبەکان و بنەماڵەکان نیە. شەری میلەتە لە دژی دەسەلاتی هەمو حیزبەکانی بەشداری دەسەلات. پێک هاتەی ئەم راپەرینە بە پلەی یەکەم کرێکاران و زەحمەتکێشان و بێ بەشانی کوردستانە کە لە دەرەوەی حیزبەکانن، وە هەروەها توێژی روناکبیران، ماموستاێان، خوێندکاران و ژنانی بێ بەش لە هەمو مافێکی ئینسانیە.\nئەم راپەرینە وەهمەکانی تێکشاند و ناوەرۆکی حیزبەکان و ریز بەستنەکانی ئاشکرا کرد. بە جارێک پەردەی لە سەر رومەتەکان لادا. ئەم بزوتنەوە مافخوازانە بێدەنگی شکاند و وەک بومەلەرزە کوردستانی لە ژێر کورسی و پێی ستەمکارانی دەسەڵاتداردا هێناێە لەرزە. روخانی هاو قەتار و دەستە بەراکانیانی لە تونس و میسر و لیبی هێنایە پێش چاویان و ئەوەتا ئەمانیش لە ترس و تاوی سزادانیان هەرچی هێز و بەکرێگیراویانە خستویانەتە ئینزار و ئامادە باشی تەواو بۆ کوشتار و سەرکوتی میلەت. ترسیان لێ نیشتوە و لە نەعرەتەی دنگی ئازادی، نان و ئاو، کارەبا و دەرمان، خزمەتگوزاری و نیشتەجیبون، لاچن لەسەر ئەو کورسیە میلەت هەموی برسیە، زراویان تۆقیوە و کەوتونەتە پەلەقاژە و پیلانی گیرانی جۆراوجۆر. ترسنۆکانە کەوتونەتە رفاندن و بێ سەروشوین کردنی رێبەرانی راستەقینە و بەئاگای جەماوەر. کەوتونەتە تەقەی کوێرانەی شەلم کویرم ناپارێزم لە جەماوەر و رەحم بە مندالانیش ناکەن.\nئەوەی لێرەدا جیگای باسە جەماوەری ناو رێزەکانی حیزبی گورانە. بە دلنیاییەوە جەماوەری گۆرانیش جیاواز لە میلەت نیە و بۆ ئەو داخوازانە رژاونەتە سەر شەقام و سنگی خۆێان و مندالەکانیان کردوەتە ئاماجی گولەی دەسەلات کە جەماەر دەێەوی. دەسەلات کەوتوەتە فروفێل و ئامادەیە کۆمەڵێک چاکسازی روالەتی بکا و کومەڵێک ئیمتیازش بدا بۆ رزگار بونی لە دەست میلەت. ئەوانە باش دەزانن کە لە ماوەی ئەم ٢٠ ساڵەی حوکمرانیاندا چیان بەسەر ئەم میلەتە هێناوە. باش دەزانن کە ئەگەر دەسەلات لە دەست بدەن چی چاوەروانیان دەکا! راست ئەو کاتانە دێتە پێش چاویان کە چۆن میلەتی سەرکوت کراوی کوردستان لە دوای راپەرین بەعسیە گەندەل و تاڵانچی و جینایەتارەکانیان هەر لەم ئاسایش و دام و دەزگای سەرکوتانەدا هێناێە دەرەوە و بە سزای تالان و تاوان و جینایەتەکانیان گەێاندن. هەر بٶیە بە هەمو شیوەێەک هەول ئەدەن کە دەسەلاتەکەیان بپاریزن و نەکەونە دەستی جەماوەری تورە و بێ بەش لە هیوا و ئاوات و خەونەکانیان.\nدەسەلات ئامادەیە ئیمتیاز بدا، بەڵام نەک بە جەماوەر، بەلکە بەو کەس و حیزبانە کە لەسەر ٢ یان ٣ کورسی پارلەمان، ٢ یان ٣ وەزارەتخانە و بۆ بەشی زیاتر لە سامانی تاڵانکراوی میلەت بەسەر خۆێاندا. ئەوەتا کەوتونەتە هاتوچو و وتوویژ لەگەل یەکتر و لە گەڵ سەرانی گوران و بەردەوام خەریکی کۆبونەوەن، کوبونەوەکان و دانیشتنەکان بی گومان بۆ رێکەوتنە لە دژی میلەت و کڵاو کردنە سەر میلەتە و ناردنەوەیانە بۆ ماڵ. بەردەوام خەریکی پیلانن بۆ فریودانی ئەندامانی خۆێان و جەماوەر لە پشتی دەرگا داخراوەکانەوە. جەماوەری گوران نابێ بەم رەوشتە رسوا بوەی سیاسەتبازی و پسکە پسک و پچە پچی شاراوە رازی و جاوە ری بن بزانن چی رو دەدا. ئەگەر ئەم کۆبونەوانە بۆ ولام دانەوە بە داخوازەکانی خەڵکی کوردستانە، ئەگەر بۆ بەڵی وتنە بە ئیرادەی جەماوەر، دەبی بە ئاشکرا و راستەوخۆ لە کانالی تەلەویزیونەکانەوە بڵاو بکرێتەوە با جەماوەر و جیهان گویی لی بی. بەڵام وادیارە خەریکی رێکەوتنی ژێر بە ژێرن بۆ وەرگرتنی برێک ئیمتیاز، واتە چەند کورسیەک و برێک پارەی زیاتر لە سامانی میلەت. بە دابەش کردنەوەی دەسەلات و بەرفراوان کردنی دەسەلات هیچ شتیک لە مەسەلەکە ناگوری و میلەت واز ناهێنی. چونکە فراوانتر کردنی بەرەی دەسەلات کۆمەڵێک وەزیریتر و وەزارەتخانەیتر و جەند کورسیەکیتر بە دەزەکان و ناوندەکانی تالان و دزی زیاد دەبێ و ئەوانیش دەبی بەسەر سامانی میلەتەوە دابەسرین و بگەن بە کوشک و تەلار.\nجەماوەری گوران دەبی رانەوەستن و رێگا نەدەن تا سەرانیان بەم نهێنی کاریە و بە وەرگرتنی برێک ئیمتیاز بۆ خۆیان و حیزبەکەیان سات و سەودا بەسەر ئێوە و جەماوەر و ئەو قوربانیانەوە بکەن کە بۆ خواستەکانی میلەت گیانیان لەدەستدا و خوێنیان رژا. دڵنیا بن جەماوەر لێتان خۆش نابێ و مێژوش ناتان بەخشی. بێگومان ئیوەش بۆ تەقسیمی دەسەلات لە نێوان حیزبەکاندا نەبونەتە گوران خواز و خۆتان بە کوشت بدەن. ئێوە بۆ گۆرانکاریی بنەرەتی و بۆ وەرگرتنەوەی ئەو سەروەت و سامانەی کە ئەمانە بە ناوی کوردایەتی و پاراستنی سەرو ماڵی میلەتەوە بە زبری کوشتار و توقاندن و زیندان و شکەنجە و بیسەروشیوین کردنی دڵسۆزانی میلەت دەستیان بەسەردا گرتوە.\nتەنیا بە هەڵوەشانەوەی دەسەلات لە بناغەوە، وە بنیاتنانەوەی سیستەمیکی زانستی و بە هەڵبژارنێکی ئازاد و دیموکراتی کە جەماوەر بتوانێ هەمو رۆژیک بەرپرسەکان بگۆری و کاربەدەستان بگۆری، یاسا دانی و هەڵیوەشینی، چاوەدیری سامان و دابەش کردنی عادیلانەی ئەو سامانە بێ بە گویرەی یەکسان بەسەر میلەتدا. دەبی جەماوەری گوران ئیتر داخوازە ئینسانی و مەدەنی و شارستانیەکانی جەماوەر ئامانجیان بی نەک حیزبەکەیان. دەبی یەکیەتی میلەت مەبەست و سیاسەتیان بێ و کار بۆ هەڵوەشانوەی دەسەلاتی حیزبی بکەن. ئەگەر وریا نەبن، معامەلە بەسەر ئەم دەستکەوتە مێژوییەوە دەکەن کە یەکیەتی و یەک ریزی میلەتە بە داخوازی دیاری کراوی ئینسانیەوە بۆ پێکهینانی کوردستانێکی ئازاد و ئاوەدان و ئینسانی.\nپیلانگێڕیه‌کانی ده‌سه‌ڵات به‌ناوی که‌رکوک پووچه‌ڵه!\tانگه‌وازێک له حزبی کۆمۆنیستی کرێکاری کوردستانه‌وه/هۆڵه‌ندا/بۆ کوردانی ئه‌وروپا


بەتەنها شیعر ناهێڵی ببەزم – كولتور مه‌گه‌زین\nبەتەنها شیعر ناهێڵی ببەزم\nBy نیگار نادر\t On تشرینی یەکەم 7, 2017\nئاڤان سدیق ـ پڕۆژەی جەستەی بینراو – جەستەی نەبینراو\nماریۆ ڤارگاس یۆسا دەڵێت : (بە هۆی شیعرەوە دەتوانین چەند جۆرێك لەژیان بژین)…منیش دەڵێم: (تەنهابەهۆی شیعرەوە دەتوانین دەستبەسەرو بیربەسەرو دڵبەسەر نەبین)… هەمیشە ئەو هەستە ناهێڵێت ببەزم كە بەشیعرەوە چەندە مرۆڤم، ژنم، جوانم، ڕەسەنم، پڕ شكۆم، بەبەردەوامی لەخۆم دەپرسم ئەگەر خاوەن ئەو بەهرە ناوازە نەبام، دەبوو لە كوێی دونیا نیشتەجێ بام ؟!\nسەد لە سەد دەبوو چۆن ژنێكی ڕواڵەتی بام و تاكە خەونم ئەوەبوایە كە پیاوێك بە شوخێکی جوانم بانگ بكا‌و وەك دەزگای خێرخوازی بەخانمی خۆیم ناوزەدبكا؟! یا تا دەمردم سەوداسەری خۆ ڕازندنەوە بە كەوش‌و پۆشاكی ماركەدار بام تا هەستم كردبا نرخم پێیان زیاد دەكا! یاوەكو مەكینەیەكی بەرهەمهێنان تاكە هیواو كارم خێزان‌و منداڵ دروستكردن با! یا سەردانەوانم بۆ سەدان مرۆڤی گەمژە پێ سەرەكیترین ئەرك با، یا بەزینم پێ تاكە چارەنوسی خۆم بوایە، یا خۆم وەك ژمارە دوو، لە ڕیزی دووەم قبوڵكردبا، یان لە مردنیشدا پاشكۆ بوونم پەسەندكردبا، یان هەمیشە دڵم جڵەوی ژیانمی بەدەستەوە نەگرتبا، یان دڵم بە نوێنەرایەتی كردنم لەو ژیانەدا ڕازی نەبوایە.\nبەڵام هەر شیعر نەیهێشت هەست بەكەمی بكەم نەیهێشت ئازاری كوشندە بمژاكێنێ، شیعر نەیهێشت قاقایەكانم سارد ببنەوە و ڕێگەی نەدا غەریبـی‌و تاراوگە ڕەنگم بگۆڕێ و بۆنم بگۆڕێ، چاوڕوونی كردم‌و نەیهێشت ون ببم، ڕێگەی نەدا لێڵ بم، شیعر لە ماڵی بوون قوتاری كردم، تاكە تاج بوو لەسەرم نا، بەهێزترین دژە بەزین‌و دژەگشتی بوون‌و دژە سوان‌و دژە پیری بوو بۆ من، هەر شیعر بوو دڵی پاراستم، لە پیس بوون‌و لە سیس بوون‌و لەداوەستان لە ڕاوەستان، لە گلان، لەدانەوان.\nشیعر جۆرەها بەرگری فێركردم، ئاڵای لەسەر هەڵدام، شیعر نەیهێشت هەرگیز بە چۆكدابێم ، ڕێگەی نەدام لەنگەر بگرم، نەیهێشت ژنێكی خاڵی بم لەو ژیانەدا، پاراستمی لە دڵ بەبەدەڵی، لەدەستبەدەڵی، لەبیربەدەڵی، پڕ بەدڵی خۆم دنیای لەناومدا كەوی كرد، هاوڕێیەتی لەگەل ئەستێرەكانی ئاسمانێ دروستكرد.\nئەی خودایە ئەگەر شیعر نەبا، دەبوو لەو ژیانەدا چەند ڕەتەڵم بردبا، چەند گەمژەم پێ سەركردە با، چۆن نرخ‌و بەهام لێ تێكەڵبووبا، چەند جار دڵم سەرچیغ ڕۆیشتبا، چۆن وەك ڕووبار بەگێژەنێك ژیانم شڵەقابا، وەكو نێچیر دڵم لەتەڵەی سەدان مرۆڤی بودەڵە كەوتبا.\nئەی ئەگەر ژیانم تەواو لەو بەهرەیە خاڵی با، دەبوو چەند ڕێگام لەو ژیانەدا هەڵە كردبا، چۆن چاوەڕێی ئافەرینی ئەو كۆمەڵگەیە منی زیندە بە دزێوی كردبا، ژیانم بەچەند جۆرە ملكەچی تەوقدرابا، چاوەكانم چۆن خاڵی لە شكۆ بان، چۆن ژیان لە ناو یەك مرۆڤ و یەك نیشتیمان دا منی ئابلۆقە دابا.\nئەگەر شیعر نەبا چۆن وشەكانم وەكو مۆم داگیرساندبان، چۆن لەناو هەر وشەیەكی جواندا خۆم بەدڵی سەدان عاشقدا كردبا، دەبوو ئەو ژیانە تاڵە چۆن چۆنی دڵمی پێشێل كردبا، وەك ژنێكی بن نایلۆن، دڵم ژیانی بەنرخی شمکەکان پێوانەكردبا، نە ڕەنگی با نە بۆنی باران ڕێكەوتی ناو سنگیمیان نەكردبا .\nئەی خودایە بەشیعرەوە چەند نازدارم، چەند ڕەنگینم، چەند سەنگینم، بە شیعرەوە هەست دەكەم هەمیشە ژیان چاوەڕێی ئامێزمە، مانگ لەناو دڵمدا هەست بەتەناهی دەكا، ئەستێرە نەماوە لەو ئاسمانەی كە داوای هاوژینیم لێنەكا، ڕووبار بە سەرچاوەی خۆیانم ئەژمار دەكەن‌و چیایەكانیش سەرەیان گرتوە لە چاوەڕوانیمدا.\nدەبوو بەبێ شیعر ناوم لەكوێ نوسرابا؟! لە پشتی ناسنامەو پاسپۆرتی پیاوێك، لە ڕەچەتەی ئارایشتگایەكان، لەسەر تابلۆی ڕێكلامی كەوش‌و ترۆمبێلەكان، لە ناو لیستی پزیشكی جوانكارییەكان، لەسەر ڕەچەتەی ڕێجیمی لاوازی‌و سەعاتە ماركەكان، لەلیستی چاوەڕوانی بەكرێگرتنی ژنە خزمەتكارە ئاسیاییەكان، لەلیستی فەرمانبەرە فەرمانپەرستەكانی دەوڵەت، لە لیستی شاراوەی قاچاخچیەكانی سیاسەت بۆ پۆستەكان، لەسەر ڕەچەتەی زێڕینگەرو قوماشە گرانەكان، ناوی خۆمم ڕێكەوتكردبا.\nشیعر جۆرەها مەشقی پێكردم، مەشق لەنێوان مەرگ‌و ژیان، مەشقی ڕەوشەن بوون، مەشقی دژە ملكەچبوون، مەشقی بە خۆماڵیكردنی ئازادی‌و ئازار، مەشقی سەربەخۆبوون، مەشقی پێداگرتن، مەشقی نەسرەوتن، مەشقی بەرەو ترۆپك سەركەوتن، مەشقی دڵ خواستنم بە هەموو ناوێک نەک توێكڵەكان.\nشیعر ناهێڵێت ببەزم، دانەوێنم، سازشبكەم، دڵ هەرزانفرۆشكەم، زمانم دەستەمۆ بكەم، دانوساندن لەسەر ناوازەیم بكەم، درز ببەم، كەڕو دەركەم، لەخۆبایی بم، پێكەنینە خۆڕسك‌و دڵەئاوەڵایەكەم بەهیچ نرخێك ئاوەژووكەم.\nهەر بەهۆی شیعرەوە لە ڕێگای گشتی، مافی گشتی، خەونی گشتی، یاسای گشتی ژناندا هەڵبڕام و تەنها مامەوە، شیعر چ تەنهاییەكی جوانی وەكو دیاری پێبەخشیم، شیعر پاراستمی لەوەی ناوم بەتەنها لەسەرپشتی كێلی قەبرەكەم نەچەسپێ‌و ناوم گواسترایەوە سەر پشتی چەندین كتێبـی جوان، شیعر ویستی ناوم قەتیس نەمێنێ لەناو میراتی تاكە خانەوادەیەك، دووباڵی نەخشینی پێبەخشیم بۆ فڕێن لەناو ئاسمانی نوسین.\nخودایە سوپاسگوزارم كە بەو بەهرەیە پیرۆزت كردووم، كە هەمیشە وەك پەپوولەیەك هەست دەكەم هەم تەمەنم كورتە هەم ژیانیش كورتە.\nخودایە سوپاسگوزارم كە نەبەهیچتەوە گرێدام، نە هیچت پێوەلكاندم، نە لێت كەمكردمەوە، نە لەخۆم زیاترت بەسەردا سەپاندم، ڕوخسەتت دام لەو ژیانەدا دروست وەكو خۆم بمێنمەوە، هێندەی توانای خۆم پێ هەڵێنم، پڕ بەدڵی خۆم بنووسم، بە ڕەنگی تۆخی خۆم بمێنمەوەو بە هیچ كاڵ نەبمەوە.\nخودایە سوپاسگوزارم كە گەورەترین سامانی ئەو ژیانەت پێبەخشیم‌و بەو هەموو ئەو وشانە پشتڕاست‌و سەرڕاستت كردم، بە ناوی ساماندارترین ژنی دنیا لەدڵ‌و وشەدا بانگت كردم، شاعیربوونت وەکو ئەركی نوێنەرایەتی کردنی مانگ لەسەر زەمین پێ ئەسپاردم.\nنوسەر و شاعیر\nله‌گه‌ڵ باربا له شانۆ زیاتر ناکرێت باسی هیچیتر بکه‌یت\nRindê Çaçan Ivan Turgeniev – serkêşê aqilê xwe\nتەموز 4, 2018\nساڵ چۆن وەکو چەقۆ دەتسمێ\nئەو سەردەمەی سەرم دەمنابێ تێدا!\nتشرینی یەکەم 27, 2016


کورد دوانزە ساڵ لەمەوبەر ئامادەبووە تورکمان بکات بە شەریکە دەسەڵات لە کەرکوکدا\nتورکمان چی دەوێ لە دەسەڵاتی کوردی لە کەرکوک؟ ئەی کورد دەخوازێ تورکمان چۆنچۆنی لەگەڵ ئەو دەسەڵاتەدا مامەڵە بکات ئایا شەریک بن یان تەریک؟ ناڕێکییەکان لەکوێدان و بە چ میکانیزمێک ئاستەنگییەکان نەهێڵرێن کە هەردوولا تێیدا بێ زیان بێنە دەرەوە؟\nدوانزە ساڵ لەمەوبەر لە دیدار و گفتوگۆیەکدا لەنێوان نەوشیروان مستەفا وەکو جێگری سکرتێری گشتی ی.ن.ک و شاندێکی بەرەی تورکمانی عێراق، ئەم تەوەر گرنگانە دەخرێنە بەرباس و هەردوولا دەخوازن ئەو دیدار و قسانەی کراون ببنە سەرەتا و دەروازەیەکی نوێ سەبارەت بە پرسی کەرکوک لەنێوان هەردوو نەتەوەی کورد و تورکماندا.\nمانگی ئایاری ٢٠١٨ لە ساڵڕۆژی کۆچی دوایی نەوشیروان مستەفا رێکخەری گشتی بزووتنەوەی گۆڕاندا، نامیلکەیەک لەژێرناوی (نەوشیروان مستەفا واهی دەدوا)بڵاوکرایەوە کە ناوەڕۆکەکەی بریتیە لە شەش کۆنووسی کۆبوونەوەی نەوشیروان مستەفا وەکو جێگری سکرتێری یەکێتی لەگەڵ ئۆرگانە حزبییەکانی یەکێتی خۆی و شاندی لایەنەکانی دەرەوەی هەرێم و کونسوڵی بەریتانیا لە کەرکوک.\nنامیلکەکە لەلایەن بابەکر دڕەیی کە ئەو کاتە بەرپرسی راگەیاندنی مەکتەبی سیاسی یەکێتی بووەو خۆی کۆنووسەکانی نووسیوەتەوە، ئامادە کراوە.\nلەو نامیلکەیەدا بەڵگە و دۆکیۆمێنتی گرنگی تێدا هەیە سەبارەت بە سیاسەت و تێڕوانینی یەکێتی وەکو حزبێکی بە نفوس و دەسەڵاتداری کورد لە کەرکوکدا و هەروەها بۆچوونی شەخسیی نەوشیروان مستەفا وەکو سەرکردەیەکی کاریگەری کورد بۆ داهاتووی ئیدارەدانی کەرکوک وەکو ناوچەیەکی ئاڵۆز و هەستیار.\nماڵپەڕی مەکتوب لێرەدا تەنیا پوختەی دیدارەکەی نێوان نەوشیروان مستەفا و بەرەی تورکمانی بڵاو دەکاتەوە کە لەو نامیلکەیە وەرگیراوە.\nدیدارەکە رۆژی ٩ی ئەیلولی ٢٠٠٦ لە بارەگای مەکتەبی سیاسی ی.ن.ک لە شاری سلێمانی بەڕێوەچووە تێیدا نەوشیروان مستەفا کە ئەو کاتە جێگری سکرتێری گشتی یەکێتی بوو، لەگەڵ شاندەکەی بەرەی تورکمانی عێراق کە بریتی بوون لە عەلی مەهدی سەرۆکی (پارتی تورکمان ئیلی) هەروەها حەسەن تۆران ئەندامی مەکتەبی سیاسی (پارتی عەدالەی تورکمانی) و دوو رۆژنامەنووسی سەر بە یەکێتی نیشتمانی کوردستانیش لە کەرکوکەوە بەشداری دیدارەکە دەکەن.\nدیدارەکە بە جۆرێک راشکاوانەیە کە نەوشیروان مستەفا بە میوانەکان دەڵێ: "من حەز ناکەم بچمە ناو باسی عاتفییانە و قسەی شاعیرانەوە. شتی واقعیم دەوێ و دەمەوێ گوێ لە پێشنیازی ئێوە بگرم چونکە بۆ ئێمە جیاوازی نییە لەنێوان خەڵکی کەرکوک و سلێمانیدا. پەیوەندییەکی ناڕێک هەیە لەنێوان کورد و تورکماندا دەمانەوێ ئەم ناڕێکییە نەمێنێ و بۆ ئەمە حەز دەکەم گوێم لە ئێوەشبێ."\nشەریکایەتی لە دەسەڵاتدا\nشاندە تورکمانییەکە بە راشکاوی بە نەوشیروان مستەفا دەڵێن: مام جەلال وتی دەبێ لە کەرکوک هەمووان حەقی خۆیان پێ بدرێ، کەچی لەسەر ئەرزی واقیع شتەکە وا نییەو ناهاوسەنگی زۆر هەیە.\nلە نێوان تورکمانەکاندا عەلی مەهدی راشکاوانەتر دەدوێ و باسی هۆکاری ناڕازی بوونی تورکمان دەکات لە دەسەڵاتی کوردی لە کەرکوکدا، روو لە نەوشیروان مستەفا دەکات و بەم رستەیە قسەی دڵی خۆی دەکات " لە دوای ٢٠٠٣ نەزەرییەک لەسەر کورد دروستبووە لەلایەن تورکمانەکانەوە کە بووەتە هۆی دوورکەوتنەوەیان لە کورد. هۆکارەکەش ئەوەیە تورکمان ئەوەندەی چەشتووە کە دوور بکەوێتەوە. لیژنە دروستکراوە بەبێ پرسی تورکمان، لە بیست بەڕێوەبەری گشتیی تەنیا دانەیەکی تورکمانە! کورد وادەزانێ تەنیا ئەوان ستەمیان لێکراوە بۆیە هەموو شتێک بۆ خۆیان بە ڕەوا دەزانن"\nلە وەڵامدا نەوشیروان مستەفا پشتیوانی خۆی لە بەشداریکردنی تورکمان لە دەسەڵاتدا نیشان دەدا و ئاماژە بەوە دەکات کورد ڤیتۆی نییە لەسەر مافی تورکمان، ئامادەن لە دەستووری هەرێمی کوردستانیشدا مافەکانیان بچەسپێنن بەڵام پێیان دەڵێ: لای کوردیش نەزەرییەک لەسەر بەرەی تورکمانی دروستبووە کە پێیوایە تورکیا لە کورد تیژ دەکەنەوە. تا قسەی خراپ وەستابێ قسەی خێر سەبارەت بە کورد ناکەن. من حەزناکەم بچمە ناو باسی عاتفییانە و قسەی شاعیرانەوە، دەمەوێ شتی واقیعی ببیستم. ناکۆکییەکانی دنیا لەسەر دەسەڵاتە. ئێوە چی دەڵێن لەمبارەیەوە؟ چیتان هەیە بۆ دابەشکردنی دەسەڵات و سامانی سروشتی؟\nعەلی مەهدی سەرۆکی پارتی تورکمان ئیلی ئاماژە بەوە دەکات، لە بیست بەڕێوەبەری گشتی لە کەرکوک، تەنیا دانەیەکیان تورکمانە، داوایان لە بەرپرسانی کورد کردووە ئەم رێژەیە زیاتر بکەن، بەڵام هیچ کام لەو داوایانە جێبەجی نەکراون.\nحەسەن تۆران ئەم باسە زیاتر ورد دەکاتەوە و داوای شەراکەتی راستەقینە دەکات و دەڵێ: ئێمە نامانەوێ بەشداری لە حوکمەتدا بکەین بە تەنیا بەڵکو دەمانەوێ بەشداری لە حوکمدا بکەین. تکایە با کورد ئەزموونی سەدام حسێن دووبارە نەکاتەوە، بەناو وەزیری کوردی دادەنا بەس دەسەڵات کوردی نەبوو. دانانی وەزیری تورکمان بەبێ گەڕانەوە بۆ تورکمان خۆی، چ قیمەتێکی هەیە؟ چی دەبێ ئەگەر پارێزگاری کەرکوک تورکمان بێت؟\nگەڕاندنەوەی کەرکوک بۆ سەر هەرێم\nتەوەرێکی تری دانیشتنەکە بۆ گەڕاندنەوەی کەرکوکە بۆ سەر هەرێمی کوردستان، جێگری ئەو سکرتێری گشتی یەکێتی لەسەر ئەم باسە دەڕوات و بە شاندەکەی بەرەی تورکمانی دەڵێ: " پێویستە بگەینە تەفاهوم بۆ نموونە پەیوەستبوونی کەرکوک بە هەرێمی کوردستانەوە ئایا ئەگەر ئێمە سەرجەم مافەکانی تورکمان مسۆگەر بکەین و زەمینە بڕەخسێنین ئێوە هەڵوێستتان چی دەبێ لەمبارەیەوە؟\nعەلی مەهدی راشکاوانە دەڵێ: حاڵی حازر وەزعی تورکمان رێگە نادات بێینە ناو هەرێمی کوردستان تاکو دابەشکردنی دەسەڵات، ئێستا لە کەرکوک دەسەڵاتمان ئەوەیە کە باسکرا تورکمان دەپرسن ئایا لەو هەرێمەشدا هەروەکو ئێستا بێ رۆڵ نابین؟\nلەم نامیلکەیەدا بەڵگەی گرنگی تێدایە سەبارەت بە کەرکوک و دیدی بەشێک لە سەرکردایەتی کورد\nدیدارەکەی نەوشیروان مستەفا و شاندی بەرەی تورکمانی بە درێژەدان بەم باسانە و چەندین قسەی تر کۆتایی دێت و هەردوولا خوازیارن کە ئەم گفتوگۆیە ببێتە هۆی درێژەپێدانی گفتوگۆی وا راشکاوانە و بێ رووپامایی چونکە هەردوولا قسەی دڵی خۆیان کردووە.\nئێستا پرسیارەکە ئەوەیە دوای دوانزە ساڵ لەو گفتوگۆ راشکاوانەیە و دەستنیشانکردنی کەموکوڕییەکان و پەنجەخستنە سەر چارەسەرەکان، ئایا کورد و تورکمان لە کەرکوک توانییان چەندێک لەو کێشانە چارەسەر بکەن کە لە دوای روخانی رژێمی سەدام حسێنەوە لە کەرکوک سەریان هەڵداوە؟\nئایا سەرکردایەتی دوو حزب و بەرەی گرنگی وەکو ی.ن.ک و بەرەی تورکمانی کە بەو روون ورەوانییە خاڵە کۆک و ناتەباکانیان دۆزیوەتەوە، توانیویانە لانیکەم نزیک بووبنەوە لە چارەسەرێکی مامناوەند بۆ پرسی کەرکوک؟


په‌رتوکا پیرۆز » عیبرانی » به‌شێ 6\nلەوما، بلا ئەم ژ فێركرنێن دەستپێكی یێن دەربارەی مەسیحی دەرباز ببین و بەرەڤ پێگەهشتنێ پێشڤە بچین، بێی كو جارەكا دی وی بنیاتی دانین یێ پێكهاتی ژ: لخۆزڤڕینێ ژ كریارێن مرۆڤی بەرەڤ مرنێ دبەن و باوەری ئینان ب خودێ\nو فێركرنێ دەربارەی تافیركرنان، دەست ل سەر دانان، رابوونا مریان و دادكرنا هەتا هەتایی.\nئەم دێ ڤێ چەندێ كەین ژی، ئەگەر خودێ دەستویریێ بدەت.\nچنكو ئەوێن جارەكێ رۆناهیا راستیا خودێ دیتی و تام كریە دیاریا ئەسمانی و بووینە هەڤپشك د گیانێ پیرۆز دا\nو تام كریە پەیڤا خودێ یا چاك و حنێرێن سەردەمێ داهاتی\nو د سەر هندێ را پاشگەز ببن، ڤەگەڕاندنا وان بۆ لخۆزڤڕینێ مەحالە، چنكو ئەو بۆ خۆ دووبارە كوڕێ خودێ خاچ ددەن و تووشی رسوابوونێ دكەن.\nچنكو ئەو ئەردێ ژ وێ بارانێ ڤەخواری یا چەندین جاران ل سەر باری و شینكاتیەك بەرهەم ئینای یێ بكێرهاتی بۆ یێن ژ بەر وان هاتیە چاندن، بەرەكەتا خودێ دهێتە سەر.\nلێ ئەگەر ستری و قیڤار دان، ئەو یێ بكێرنەهاتیە و نێزیكە نفرین لێ ببارن، كو دویماهیا وی سۆتنە.\nهەر چەندە ئەم ب ڤی ئاوایی دئاخڤین، لێ دەربارەی هەوە، گەلی خۆشتڤیان، ئەم ژ بەرهەمێن باش یێن هەوە د پشتڕاستین، بەرهەمێن كو ب قورتالبوونێ ڤە د گرێداینە.\nچنكو خودێ نە یێ زۆردارە كو كارێ هەوە و حەزژێكرنا هەوە بۆ ناڤێ وی دیار كری ژ بیر بكەت، ژ بەر كو هەوە خزمەتا پیرۆزكریان كریە و دكەن.\nلێ ئەم گەلەك حەز دكەین كو هەر ئێك ژ هەوە، هەتا دویماهیێ، هەمان دلگەرمیێ بۆ بجهئینانا هیڤیێ دیار بكەن.\nدا هوین تەمبەل نەبن، لێ چاڤ ل وان بكەن یێن ب باوەری و بێهنفرەهیێ بووینە میراتگرێن سۆزێن خودێ.\nسۆزا خودێ یا مسۆگەرە\nدەمێ خودێ سۆز دایە ئیبراهیمی، سویند ب خۆ خوار، چنكو كەسەكێ مەزنتر ژ وی نەبوو كو سویندێ پێ بخۆت\nو گۆت: «بێگۆمان ئەز دێ تە گەلەك بەرەكەتدار كەم و گەلەك ب دویندەهـ ئێخم.»[a]\nب ڤی ئاوایی، پشتی ئیبراهیمی بێهنا خۆ فرەهـ كری، سۆز ب دەست ڤە ئینا.\nخەلك سویندێ ب تشتەكێ ژ خۆ مەزنتر دخۆت و سویند ئاخفتنا وان پەسەند دكەت و هەر شەڕەدەڤەكێ د ناڤ وان دا ب دویماهی دئینیت.\nهەروەسا، دەمێ خودێ ڤیای نەگوهۆڕیا حەزا خۆ بۆ میراتگرێن سۆزێ زێدەتر دیار بكەت، وی سۆزا خۆ ب سویندێ مسۆگەر كر.\nدا ب دوو تشتێن نەگوهۆڕ[b] ، یێن كو مەحالە خودێ تێدا درەوێ بكەت، مە هاندانەكا ب هێز هەبیت، ئەم ئەوێن پەنا بریە نك وی، دا خۆ ب وێ هیڤیێ ڤە بگرین، یا ل پێشیا مە هاتیە دانان.\nئەڤ هیڤیە بۆ دەروونێ مە وەكو لەنگەرەكا[c] نەلڤ و پەیتە، دەرباز دبیتە پشت پەردەی[d] ،\nوی جهی یێ عیسا وەكو پێشەنگ ژ پێخەمەت مە ب ژۆر كەفتی و بۆ هەتا هەتایێ بوویە سەرۆككاهن ژ جۆرێ مەلكیسادقی.\na. 6:14 دەستپێكرن 22:17\nb. 6:18 ئانكو: سۆز و سویند\nc. 6:19 q لەنگەر: ئاڵاڤێ راوەستاندنا گەمیێ یان بەلەمێیە.\nd. 6:19 مەبەست پێ پەردەیا پەرستگەهێیە، ئەوا دكەڤیتە د ناڤبەرا جهێ پیرۆز و جهێ هەری پیرۆز دا. بنێڕە دەركەفتن 26:31-35؛ پەرستن و پیرۆزی 16:1-34\nعیبرانی به‌شێ 7


سه‌باره‌ت به گرژى‌نيوان ئيران و ئه‌فغانستان\nگفتوگوى‌ئيسكرا له‌گه‌ل منصور حكمت\nئيسكرا: ته‌بليغاتى جه‌نگيى‌و كه‌شو هه‌واى جه‌نگيى له ئيران له به‌رامبه‌ر تاليباندا، به‌شيوه‌يه‌كى به‌رده‌وام له په‌ره‌سه‌ندن دايه. پيشره‌ويى عه‌سكه‌ريى تاليبان به‌يارمه‌تى پاكستان له ناوچه‌كانى باكوردا كه به ده‌ست به‌سه‌راگرتنى مه‌زار شه‌ريف له سه‌ره‌تاى مانگى ئابدا ده‌ستى پيكرد، هه‌ر به‌رده‌وامه. هاوكات له‌گه‌ل ئه‌م پيشره‌ويانه‌دا، هه‌والى تاوانكاري‌و كوشتوبريكى‌زورو كوشتو كوشتارى به‌كومه‌لى گروپه قه‌ومى‌و دينى‌يه‌كان له‌سه‌ر ده‌ستى تاليبان بلاوده‌كريته‌وه. مانايه‌كى ئه‌م پيشره‌ويانه ژيركه‌وتنى‌رژيمى كومارى ئيسلامييه له ئه‌فغانستان به‌ده‌ستى‌پاكستانو تاليبانو ئه‌مه جگه له پشتيوانى كردنى رژيمى ئيسلامى ئيران له ره‌وته ئيسلامى‌يه نه‌ياره‌كانى‌تاليبان، ده‌توانى كاردانه‌وه‌و ته‌ده‌خولى راسته‌وخوى سه‌ربازيى جمهورى ئيسلاميش به شوين خويدا بينى.كوژرانى ديبلوماته ئيرانى‌يه‌كان له‌لايه‌ن تاليبانه‌وه بوته به‌هانه‌يه‌ك به‌ده‌ست رژيمه‌وه بو ئه‌وه‌ى له ناوه‌وه خوى كوبكاته‌وه، به برواى ئيوه ئه‌م وه‌زعه روو له‌كوى ده‌كاو ئه‌گه‌ر جه‌نگيكى پراوپر له نيوان ئه‌م دوولايه‌نه‌دا هه‌لگيرسا، چ ئاكاميكى له ناوچه‌كه‌و له ناوخوى ئيراندا ده‌بى؟\nمنصور حكمت: "جه‌نگى پراوپر" ناتوانى وه‌صفيكى دروست بى بو ئه‌گه‌رى شه‌رى جمهورى ئيسلامى‌و تاليبان. رژيمى ئيسلامى نه‌ك هه‌ر مه‌به‌ستى ني‌يه ته‌ده‌خولى سه‌ربازيى له‌م ئاسته‌دا بكات، به‌لكو هيزهاوسه‌نگى هه‌ردوولاش ئيجازه‌ى سه‌رهه‌لدانى شه‌ريكى پروپر نادات. ئه‌گه‌ر قسه‌يه‌ك هه‌بى ئه‌وا له‌سه‌ر ليدانى سه‌ربازيى‌ليره‌و له‌وي‌يه له‌لايه‌ن رژيمى‌ئيسلامي‌يه‌وه‌و ره‌نگه راده‌يه‌كى‌دياريكراو له ته‌واجد له ناوچه سنوورى‌يه‌كانو دواتر هه‌نديك هه‌نگاوى توله سينانه‌و تخريبى بيت له‌لايه‌ن تاليبانه‌وه. شه‌ريكى پراوپر كه به‌كرده‌وه ده‌توانى‌له ئاكامى كيشمه‌كيشه‌كانى ئيستادا رووبدات، شه‌رى ئيرانو پاكستانه. روودانى ئه‌م ئه‌گه‌ره بيگومان ناوچه‌كه ژيره‌وژوور ده‌كات. بيجگه له‌م حاله‌ته‌و ئه‌گه‌ر كيشه‌كه به به‌رانبه‌ركي‌ى نيوان رژيمو تاليبان به‌رته‌سك بيته‌وه، لايه‌نه سه‌ربازى‌يه‌كه‌ى به برواى من به‌رچاو نابيت.\nئيسكرا: هه‌ر له ئيستاوه جه‌ناحيكى رژيم ده‌ستى كردووه به‌كه‌لك وه‌رگرتن له فه‌زاى جه‌نگيى بو به‌رته‌سك كردنه‌وه‌ى چاپه‌مه‌ني لايه‌نگرانى جه‌ناحه‌كه‌ى‌تر (داخستنى روژنامه‌ى توس)و په‌ره‌پيدانى جه‌وى توقاندن له كومه‌لگه له دژى خه‌لكى نارازى.به‌له‌به‌ر چاوگرتنى كيشمه‌كيشى باله‌كانو رووبه رووبوونه‌وه‌ى جمهورى ئيسلامى به‌هه‌موو باله‌كاني‌يه‌وه له‌گه‌ل ناره‌زايه‌تى فراوانى كريكارانو جه‌ماوه‌رى خه‌لكدا، جوشدانى‌ئه‌م فه‌زا جه‌نگى‌يه له‌لايه‌ن رژيمى ئيسلامى ئيرانه‌وه چه‌نده ده‌توانى‌پالنه‌رى ناوخويى هه‌بيت؟\nمنصور حكمت: به‌برواى من پالنه‌ره ناوخويى‌يه‌كانى رژيم زور لاوه‌كين. گومانى تيدا نى‌يه كه رژيميكى كونه‌په‌رست، له‌م رووداوه‌ش كه‌لك وه‌رده‌گريت بو به‌رته‌سكتر كردنه‌وه‌ى بازنه‌ى خه‌فه‌قان. هيرش كردنه سه‌ر روژنامه‌ى توس بو جه‌ناحى خامه‌نه‌ئى پيويستى به له‌شكركيشى بو سه‌ر ئه‌فغانستان نى‌يه. حه‌تمه‌ن له ژير سايه‌ى‌وه‌زعى نائاسايى‌دا ئه‌م جه‌ماعه‌ته هه‌ول ده‌ده‌ن خه‌فه‌قان په‌ره پى‌بده‌ن. به‌لام ئه‌م هه‌نگاوه‌ى رژيم هه‌نگاويكه بو وه‌لامدانه‌وه به‌و ره‌وه‌ندانه‌ى كه ئيستا له ئه‌فغانستان له ئارادانو مه‌سه‌له‌ى هيز په‌يداكردنى پاكستان. نه‌ك هه‌ر رژيمى ئيسلامى، به‌لكو هيچ كام له وولاتانى دراوسى‌ى ئه‌فغانستان حه‌ز ناكه‌ن ئه‌م وولاته هه‌روا به‌ئاسانى ببيت به ناوچه‌ى نفوزى راسته‌وخوى پاكستان. ئه‌مانه يه‌ك ده‌ستبوونه‌وه‌ى ده‌سه‌لات له‌ده‌ستى‌تاليبان به پيشيل كردنى ريككه‌وتنى نائاشكراى وولاتانى دراوسى سه‌باره‌ت به دامه‌زراندنى حكومه‌تيكى ئيئتلافى‌له هيزو فراكسيونه سه‌ره‌كى‌يه‌كان، له‌قه‌له‌م ده‌ده‌ن. تا ئه‌و كاته‌ى كه كيشمه‌كيشى ئه‌م بالانه له ئه‌فغانستاندا به‌لايه‌كدا نه‌كه‌وتبوو ئه‌م حكومه‌ته ئيئتلافيه ئه‌گه‌ريكى واقعيبوو‌و ده‌كرا سه‌همى هه‌ر لايه‌نيك له‌ده‌سه‌لات له ريگه‌ى‌شه‌رى ناوخوى‌ئه‌فغانستانه‌وه كه‌مو زياد بكرى.به‌لام سه‌ركه‌وتنى ته‌واوى تاليبان، ئه‌م پروژانه به ته‌واوى هه‌لده‌وه‌شينيته‌وه. رژيمى ئيسلامى خه‌ريكه سياسه‌تى خوى له به‌رامبه‌ر ئه‌فغانستاندا به‌م شيوه‌يه دريژه پيده‌دا. به‌م هيز نيشاندانه هه‌ولده‌دا پاكستانو تاليبان ناچار بكا هاوسه‌نگى‌يه‌كى كه‌متر يه‌ك لايه‌نه قبوول بكه‌نو ريگه له پووكانه‌وه‌و له ناوچوونى هيزه لايه‌نگره‌كانى خوى بگرى.واديته به‌رچاو كه هه‌لويستى ئيران، واته گيرانه‌وه‌ى هه‌لومه‌رجه‌كه بو هيزهاوسه‌نگيى سياسى به‌ر له داگيركردنى مه‌زار شه‌ريفو باميانو هه‌ول‌دان بو شه‌ريكه‌به‌ش بوونى‌باقى داروده‌سته‌كانى تر له حكومه‌تى داهاتووى ئه‌فغانستاندا، نه‌ك هه‌ر له‌لايه‌ن باقى وولاته دراوسيكانى ئه‌فغانستانه‌وه، به‌لكو له‌لايه‌ن به‌شيكى‌گرنگى محافيلى سياسى نيوده‌وله‌تى‌يه‌وه جيگه‌ى قبووله. سه‌باره‌ت به چوونه سه‌رو په‌ره‌گرتنى فه‌زاى جه‌نگى له ناوخوى ئيراندا، هه‌روه‌ك ووتم ته‌نها له حاله‌تى رووبه‌رووبوونه‌وه‌ى راسته‌وخوى نيوان ئيرانو پاكستان جيگه‌ى نيگه‌رانى جددى بيت. به‌برواى من ده‌خاله‌تى سه‌ربازيى جمهورى ئيسلامى له ئه‌فغانستاندا به‌رته‌سكو، تاكتيكى‌و ليره‌وله‌وى‌ده‌بى.مه‌به‌ست له‌م عه‌مه‌ليياتانه به‌ده‌ست هينانه‌وه‌ى تواناى ساتوسه‌وداو مشتومر كردن ده‌بى‌له‌گه‌ل پاكستان سه‌باره‌ت به‌چاره‌نووسى ئاينده‌ى ئه‌فغانستان. باوه‌ر ناكه‌م ته‌نانه‌ت تاقه كه‌سيكى‌رژيميش بو يه‌ك سات ريگه به‌خوى‌بدات تصورى‌ته‌واجديكى‌سه‌ربازيى‌له‌چه‌شنى‌ته‌واجدى‌سوفيت له ئه‌فغانستاندا بكات. شه‌ريكى فراوان كه قه‌رار بى كاربكاته سه‌ر نرخى قه‌ندو شه‌كر به‌ريوه نى‌يه. دووه‌م، به‌برواى من ته‌نانه‌ت ئه‌گه‌ر رژيم بيه‌وى ئه‌م فه‌زا جه‌نگى‌يه به‌مه‌به‌ستى خاموش كردنه‌وه‌ى ناره‌زايه‌تى‌يه‌كانى خه‌لك بخولقينى، ته‌نيا شه‌پوليكى فراوانترو عه‌مه‌لى‌ترى خه‌بات له دژى خوى په‌ره پيده‌دا. شه‌ر له‌گه‌ل تاليباندا، به‌پيچه‌وانه‌ى شه‌ر له‌گه‌ل عيراق، نه‌ك هه‌ر نابيته هوى سه‌قامگيريى‌ناوخويى رژيم، به‌لكو ده‌بيته هوى ناسه‌قامگيرى‌رژيم. هيزهاوسه‌نگى زال له‌كومه‌لگادا، ده‌رفه‌تى ئه‌و مانورانه به‌رژيم نادات. به‌برواى من هه‌رگيز ناكرى هه‌لومه‌رجى ئه‌مروى ئيران له‌گه‌ل هه‌لومه‌رجى سه‌رده‌مى ده‌ست پيكردنى شه‌ر له‌گه‌ل عيراق وه‌ك يه‌ك چاوى لى‌بكرى يان به‌و بشوبهينرى.\nئيسكرا: له‌ماوه‌ى هه‌فته‌ى رابردوودا هه‌والى زور ده‌رباره‌ى هيرش كردنه سه‌ر ئه‌فغانى‌يه‌كانى دانيشتوانى ئيران بلاوكرايه‌وه كه چاپه‌مه‌نى‌يه‌كانى رژيميش ناچار بوون دانى پيدابنينو داوايان له‌خه‌لك كرد كه ميوان په‌روه‌ربن. به‌له‌به‌ر چاوگرتنى ئه‌وه‌ى كه نزيكه‌ى‌دوومليون ئه‌فغانى له‌سه‌راسه‌رى ئيراندا بلاوبوونه‌ته‌وه، ته‌بليغاتى‌رژيمو ده‌ستو په‌يوه‌نده‌كانى ده‌توانى ئاكامى زور خراپى هه‌بى له دروست كردنى قه‌لشتو دوژمنايه‌تى قه‌ومى‌و دينى له ئيراندا. حزبى كومونيستى كريكارى‌ى له ماوه‌ى هه‌موو ئه‌م سالاَنه‌دا، ديفاع كردن له مافى ئه‌فغانى‌يه‌كان له ئيراندا، بنه‌مايه‌كى‌هه‌ميشه‌يى سياسه‌تو ته‌بلغاته‌كانى‌بووه، له هه‌لسوكه‌وت له‌گه‌ل ئه‌م هه‌لومه‌رجه‌دا چ هه‌نگاوو رينوينى‌يه‌ك به پيويست ده‌زانى؟\nمنصور حكمت: به‌ر له هه‌ر شتيك ده‌بى بليم كه موهاجيره ئه‌فغانى‌يه‌كانى‌دانيشتووى‌ئيران به‌برواى منو له روانگه‌ى به‌رنامه‌ى حزبى كومونيستى كريكارى‌يه‌وه، هاوولاتيانى خاوه‌ن مافى يه‌كسانى وولاتن. له‌م وولاته‌دا به‌داخه‌وه كونه‌په‌رستى‌حكومه‌ت ده‌كاو كونه‌په‌رستى‌مه‌يدانداره. له‌م وولاته‌دا چه‌قو كيشان له‌سه‌ر كارنو بلندگوكانيان به‌ده‌سته‌وه‌يه. ده‌بى به‌ر به‌م كونه‌په‌ره‌ستيه بگيريت. كيشه‌كه له‌نيوان "خه‌لكى هاندراوي" ئيرانو "ئه‌فغانى‌يه‌كان"دا نى‌يه. كيشه‌كه له نيوان كونه‌په‌رستيى‌ئيسلامى‌و قه‌ومى له ئيران له‌گه‌ل به‌شيكى‌تر له‌خه‌لكى محرومى ئه‌م وولاته‌دايه كه گوناهيان ئه‌وه‌يه كه له ئه‌فغانستانه‌وه هاتوون. هه‌ر ئه‌و كونه‌په‌ره‌ستيه‌ى كه هيرش ده‌كاته سه‌ر ژنان هيرش ده‌كاته سه‌ر كومونيزم هيرش ده‌كاته سه‌ر موديرنيزمو سكولاريزم، ئيستا خه‌ريكه هيرش ده‌كاته سه‌ر ئه‌فغانى‌يه‌كانيش. روشنه ده‌بى خه‌ريكى كارى‌ووشياركردنه‌وه بينو چاو له كه‌سانى‌ناوشيارو هاندانو به‌كارهينانيان زه‌ق بكه‌ينه‌وه، به‌لام وه‌لامى واقعى ريكخستنى مقاوه‌مه‌تيكى ماددييه له‌به‌رامبه‌ر ئه‌م هيرشو ده‌ست دريژى‌يانه‌دا. واقعييه‌ت ئه‌وه‌يه كه تواناى‌ئيمه وه‌كو حزبيكى ناقانوونى له ساحه‌ى ناوخوى‌ئيراندا بو هه‌لخراندنى‌جه‌ماوه‌ر زور به‌رته‌سكه. به‌لام به‌هه‌ر ئيمكاناتيكه‌وه ده‌بى ريگه له‌م كاره‌ساتانه بگرين. به‌هه‌رحال بانگه‌وازى ئيمه به‌رله هه‌ر كه‌سيك بو كريكارانى ئيرانه كه په‌يگيرانه ديفاع له‌م به‌شه محرومترو بى مافتره‌ى چينه‌كه‌ى خويان بكه‌ن. ئيمه به‌ده‌ورى خومان له هيچ هه‌ولو تيكوشانيك بو ديفاع كردن له موهاجيره ئه‌فغانى‌يه‌كان له‌به‌رامبه‌ر ئه‌م ده‌ست دريژيه كونه‌په‌رستانه‌يه‌دا دريغى ناكه‌ين.\nئيسكرا: له‌حاله‌تى روودانى شه‌ر له نيوان تاليبانو كومارى ئيسلاميدا پيت وايه ئالوگورى هه‌لومه‌رجى ناوچه‌كه‌و وولاتانى دراوسى‌ى ئيرانو هه‌روه‌ها سياسه‌تى ئه‌مريكاو روژئاوا چون ده‌بيت؟\nمنصور حكمت: هه‌ر به‌وجوره‌ى كه باسم كرد به‌برواى من ئه‌م شه‌ره ئه‌گه‌ر ده‌ست پى‌بكات، هه‌ر به به‌رته‌سكي‌و په‌راكه‌نده‌يى‌ده‌مينيته‌وه. كاريگه‌رييه‌كه‌ى‌ئه‌وه ده‌بى كه فشارى نيوده‌وله‌تى له‌سه‌ر پاكستانو تاليبان بو دروست كردنى جوريك حكومه‌تى ئيئتلافى يان دابه‌ش كردنى ده‌سه‌لات له ئه‌فغانستاندا په‌ره‌پى‌ده‌دات. به‌برواى من روژئاواش له دوا ليكدانه‌وه‌دا هه‌ر پشتيوانى له‌مه ده‌كا. هيزهاوسه‌نگيى ئيستا، واته ده‌سه‌لاتى بى‌ئه‌ملاوئه‌ولاى تاليبانو پاكستان، به‌له به‌رچاوگرتنى ته‌سويريكى‌فراوانترى‌هيزهاوسه‌نگى له هه‌موو ناوچه‌كه‌دا، واديته به‌رچاو دريژه نه‌كيشى.\nئيسكرا: سياسه‌تو تبلغاتى حزبى كومونيستى كريكارى‌ى ئيران له‌به‌رامبه‌ر ئه‌گه‌رى شه‌رى نيوان جمهورى ئيسلامى‌و تاليبان چونه؟\nمنصور حكمت: به‌برواى من، هه‌لبه‌ت وه‌كو رايه‌كى شه‌خصى خوم، سياسه‌تيكى دروست ده‌بى پشت به چه‌ند حوكميكى پايه‌يى ببه‌ستى.\n١- به‌خته‌وه‌ريى خه‌لكى ئيرانو ئه‌فغانستان له‌گره‌وى له‌ناوچوونو سه‌رنگونى هه‌ر دوو رژيمدايه. بزووتنه‌وه‌يه‌ك كه له ئيراندا روو له‌گه‌شه‌يه قه‌راره جمهورى ئيسلامى تيكه‌وه‌پيچى.له‌شه‌رى جمهورى ئيسلامى‌و تالِيبان، ئيمه خوازيارى له ناوچوونى هه‌ردووكيانين. حزبى كومونيستى كريكارى‌ى ئيران دوژمنى رژيمى ئيرانو دوژمنى تاليبانه.\n٢- به‌برواى من بزووتنه‌وه‌يه‌ك كه جمهورى ئيسلامى له ئيران سه‌رنگون ده‌كا، ده‌بى بيريكيش له حالى تاليبانو كونه‌په‌رستى ئيسلامى له ئه‌فغانستاندا بكاته‌وه. سه‌رده‌مى ئيمه، سه‌رده‌مى مه‌سايلى ناوچه‌يى‌و نيوده‌وله‌تيو ريگاچاره‌ى ناوچه‌يى‌و نيوده‌وله‌تى‌يه. حكومه‌تيكى كريكارى له تاراندا ناتوانى له‌گه‌ل حكومه‌تى تاليبان له ئه‌فغانستان بسازيو په‌يوه‌ندى دراوسييه‌تى‌باشى له‌گه‌لدا هه‌بى.به‌برواى من سه‌رجه‌م مروفايه‌تى نابى حكومه‌تى تاليبان له ئه‌فغانستاندا قبوول بكا. ژيانى يه‌ك روژى‌ژنيك له ئه‌فغانستانى‌ژير سايه‌ى ده‌سه‌لاتى تاليباندا به‌سه بو پيك هينانى بريگارده سووره نيونه‌ته‌وه‌ى‌يه‌كان له پيناو سه‌رنگون كردنى حكومه‌تى‌تاليباندا. سه‌ره‌نجام حزبى كومونيستى كريكارى‌ى هيچ ئيعتباريك بو مافى حاكميه‌تى تاليبان وه‌كو ده‌وله‌تى ئه‌فغانستان دانانى.\n٣- به‌م جوره به‌برواى من شه‌رى رژيمى ئيسلامى‌و تاليبان شه‌رى دوو ده‌وله‌ت، دوو وولاتو دوو خه‌لك نى‌يه، به‌لكو شه‌رى دوو داروده‌سته‌ى كونه‌په‌رستى ئيسلامى‌يه كه ئيمه له‌گه‌ل هه‌ردووكياندا له كيشمه‌كيشداين. شيوازى ئيمه له‌م كيشمه‌كيشه‌دا ناكرى‌و نابى له‌سه‌ر گيرانه‌وه‌ى په‌يوه‌ندى‌يه‌كانى هه‌ر دوولا بو پيش هه‌لومه‌رجى ئيستاو ئاموژگارى كردنى نه‌هيشتنى كيشه‌و ئاشتيكردن بيت. ئيمه وه‌كو ريزى سوسياليزمو ئازاديخوازى، خومان لايه‌نيكى نه‌به‌رديكى سياسى‌و چاره‌نووس سازين له ناوچه‌كه‌داو بيگومان مشتو مرى‌ناوخوى‌ئوردوگاى‌كونه‌په‌رستى‌به‌رامبه‌ر به خومان به‌ووردي‌يه‌وه تاقيب ده‌كه‌ين. راى شه‌خسيى من، وه‌كو كومونيستيكى دوژمنى دينو ئيسلامو تيكوشه‌ريكى ريگه‌ى رزگارى خه‌لكى دنياى هاوچه‌رخ له چه‌نگالى مه‌ينه‌تبارى ئيسلامى سياسى، ئه‌وه‌يه كه خواخواى‌ته‌فره‌قه‌و دوژمنايه‌تيمان بيت له ريزى حه‌ره‌كه‌تى ئيسلاميداو قه‌دردانى‌لى‌بكه‌ين. نازانم ئه‌وانى‌تر، به‌لام من يه‌كيك نابم له‌و كه‌سانه‌ى كه چه‌ته ئيسلامى‌يه‌كان له به‌ربوونه گيانى يه‌كتر ئاگادار بكه‌مه‌وه‌و داواى ئاشتى‌و ئيمزا كردنى پروتوكوليان لى‌بكه‌م. كارى ئيمه هيزكوكردنه‌وه‌يه بو سه‌رنگونكردنى هه‌ردووكيان.\n٤- له ئاستى ناوخويى‌دا به‌رگرتن به داسه‌پاندنى‌ئيستبدادى‌زياتر به‌سه‌ر فه‌زاى‌كومه‌لگادا به به‌هانه‌ى هه‌لومه‌جى نائاسايى، وه ديفاع كردن له ژيانو مافه‌كانى موهاجيره ئه‌فغانستانى‌يه‌كان، ده‌بى كوله‌كه‌يه‌كى سياسه‌تى عه‌مه‌لى ئيمه بيت. به‌لام كارى ئيمه له‌ملايه‌نه ديفاعى‌يه زور واوه‌تر ده‌چى كيشمه‌كيشى رژيمى ئيسلامى له‌گه‌ل تاليبانو ته‌بليغاتى خودى رژيم له دژى تاليبان وه‌كو ره‌وتيكى كونه‌په‌رستو كه‌لله‌پوت، زمانى خه‌لكى ئيران له به‌رامبه‌ر ئيسلامى‌يه‌تى خودى رژيمى‌ئيرانش دريژ ده‌كات. وه‌ختيك هيرش كردنه سه‌ر "ليكدانه‌وه كونه‌په‌رستانه‌كان له ئيسلام" له ئه‌فغانستان، موله‌تى پيدراو له زمانى خودى سه‌رانى رژيمى ئيسلامى‌يه‌وه باس كرا، ئيتر كه‌س ناتوانى به‌ر به خه‌لكى ئيران بگرى‌له هيرش كردنه سه‌ر كونه‌په‌رستى ئيسلامى له خودى ئيراندا. وه‌ختيك خامه‌نه‌ئى ناره‌زايه‌تى له‌وه ده‌رده‌برى كه "تاليبان خوينى لاوانى هه‌شت ساله‌ى حه‌لال كردووه"، خه‌لك له‌سه‌ر چاره‌نووسى كچانى ٩ ساله له‌رژيمه‌كه‌ى ئه‌ودا يه‌خه‌ى ئه‌ويش ده‌گرن. شه‌رى رژيم له‌گه‌ل تاليباندا، هيرش كردنه سه‌ر ئيسلام له ئيراندا ده‌كاته شتيكى ئاسايى‌و موله‌ت پيدراو. له پشتى شيعارى مه‌رگ بو تاليبان، شيعارى مه‌رگ بو جمهورى ئيسلامى زيندوو ده‌بيته‌وه، به‌م پى‌يه ئيمه ده‌بى سياسه‌تيكى هيرش به‌رانه بوپه‌ره‌پيدانى بزووتنه‌وه‌ى سه‌رنگونى خوازى بگرينه‌به‌ر نه‌ك ته‌نها سياسه‌تيكى ديفاعى بو به‌رگرتن له مه‌حكه‌م كردنه‌وه‌ى زياترى خه‌فه‌قان.\n٥- گومانى تيدا نى‌يه كه خه‌لك به‌شيوه‌يه‌كى ئاسايى ئينسان دوست، ئاشتى‌خوازو خوازيارى ئارامين. به‌لام له نيوان نيگه‌رانيى‌هه‌ميشه‌يى خه‌لك له‌شه‌رو داروخانى ئابوورى‌و پشيوى كومه‌لاَيه‌تى له‌گه‌ل دفاع كردنى ئه‌حزابى سياسى له هه‌لومه‌رجى ئيستا، جياوازى‌يه‌كى زورگه‌وره هه‌يه. يه‌كه‌ميان نيشانه‌ى مه‌ده‌نييه‌تو بيركردنه‌وه‌يه له خودى كومه‌لگاى مروفايه‌تى‌و دووه‌ميان به‌لگه‌ى خوپاريزى‌و دوژمنايه‌تى كردنه له‌گه‌ل ئالوگور.هه‌لويستى‌حزبى كومونيستى كريكارى‌ى نه‌ك هه‌ر ناتوانى هه‌ولدان بو نه‌هيشتنى گرژى نيوان رژيمى ئيسلامى‌و تاليبانو ئاموژگارى چاره‌سه‌رى كيشه‌كه به شيوازى سياسى‌و قانوونى بيت، به‌لكو ده‌بى كريكارانو جه‌ماوه‌رى خه‌لك له ئيرانو ئه‌فغانستان بو كه‌لك وه‌رگرتن له‌و قه‌لشتو ناكوكى‌يانه‌ى‌كه له‌ئارادايه له پيناو سه‌رنگون كردنى رژيمى ئيسلامى‌و حكومه‌تى تاليبانو به‌ر قه‌رار كردنى كومه‌لگايه‌كى به‌راستى ئينسانى‌و ئاسووده له هه‌ر دوو وولاتدا، بو مه‌يدانى خه‌بات بانگه‌واز بكا؟\nگفتوگوى‌ئيسكرا (بلاوكراوه‌ى‌حزبى‌كومونيستى‌كريكاري‌ى‌ئيران) له‌گه‌ل منصور حكمت سه‌باره‌ت به گرژى‌نيوان ئيران و ئه‌فغانستان، له ژماره ١٣ى‌كوتايى‌سپته‌مبه‌رى١٩٩٨ دا بلاو بووه‌ته‌وه.\nترجمه‌ي: شه‌مال علي\nپياچوونه‌وه‌ي: سعيد احمد


ئادابەكانی پرسیار و وەڵام | ماڵپەڕی بەهەشت\nhome navigate_before هەمەجۆر navigate_before ئادابەكانی پرسیار و وەڵام\nبەروار: 2012/02/23سەردارن: 8145نوسەر: مامۆستا محمد عبدالرحمن\nلە گرنگترین ئادابەكانی پرسیار ئەوەیە كە پرسیارەكە ئەم چەند خاڵە لە خۆ بگرێت :\n1 ـ زۆر روون بێت و ئاڵۆز نەبێت .\n2 ـ زۆر كورت بێت و درێژكردنەوەی بێ‌سوودی تێدا نەبێت .\n3 ـ سەبارەت بە شتێك بێت كە رویدابێت یان لە ئەگەری روداندابێت .\n4 ـ سەبارەت بە شتانێكی گرنگ و بە بایەخ بێت و باسی شتی بێ‌مانای تێدا نەبێت .\nوە لە گرنگترین ئادابەكانی وەڵام ئەوەیە كە وەڵامەكە ئەم چەند خاڵە لە خۆ بگرێت :\n2 ـ زۆر كورت و پوخت و چڕوپڕ بێت و درێژكردنەوەی بێ‌سوودی تێدا نەبێت .\n3 ـ تێروتەسەل بێت و وەڵامی هەموو بڕگەكانی پرسیارەكەی تێدا بێت بە شێوەیەك كە تینویەتی پرسیاركار بشكێنێت .\n4 ـ پشتڕاستكرابێتەوە بە بەڵگە شەرعییە ڕاست و روونەكان .\nفەرموون ئێوە و فەرموودەیەكی پێغەمبەری خوا صلى الله عليه وسلم كە هەموو ئەم خاڵانەی سەرەوەی تێدا ـ هەم لە پرسیارەكان و هەم لە وەڵامەكانیشدا ـ بە روونی بە دی دەكرێن :\nعَنْ عُمَرَ بْنِ الْخَطَّابِ (رضي الله عنه) قَالَ : ((بَيْنَمَا نَحْنُ جُلُوسٌ عِنْدَ رَسُولِ اللَّهِ (صلى الله عليه وسلم) ذَاتَ يَوْمٍ إِذْ طَلَعَ عَلَيْنَا رَجُلٌ شَدِيدُ بَيَاضِ الثِّيَابِ ، شَدِيدُ سَوَادِ الشَّعَرِ ، لاَ يُرَى عَلَيْهِ أَثَرُ السَّفَرِ ، وَلاَ يَعْرِفُهُ مِنَّا أَحَدٌ ، حَتَّى جَلَسَ إِلَى النَّبِيِّ (صلى الله عليه وسلم) ، فَأَسْنَدَ رُكْبَتـَيْهِ إِلَى\nرُكْبَتَيْهِ ، وَوَضَعَ كَفَّيْهِ عَلَى فَخِذَيْـهِ ، وَقَالَ : يَا مُحَمَّدُ أخْبِرْنِي عَنِ الإِسْلامِ .\nفَقَالَ رَسُولُ الله (صلى الله عليه وسلم) : الإِسْلاَمُ أنْ تَشْهَدَ أَنْ لا إلَهَ إلاَّ الله ، وَأَنَّ مُحَمَّداً رَسُولُ الله ، وَتُقِيمَ الصَلاةَ ، وَتُؤْتِيَ الزَّكَاةَ ، وتَصُومَ رَمَضَانَ ، وَتَحُجَّ الْبَيْتَ إِنِ اِسْتَطَعْتَ إِلَيْهِ سَبِيلا .\nفَعَجِبْنا لَـهُ ، يَسألُهُ ويُصَدِّقُه !\nقَالَ : فَأَخْبِرْنِي عَنِ الإِيـمَانِ .\nقَالَ : أنْ تُؤْمِنَ بِاللهِ وَمَلاَئِكَتِهِ وَكُتُبِهِ وَرُسُِلهِ وَاليَوْمِ الآخِرِ ، وَتُؤْمِنَ بِالْقَدَرِ خَيْرِهِ وَشَرَّهِ .\nقال : فَأَخْبِرْنِي عَنِ الإِحْسَانِ .\nقَالَ : أَنْ تَعْبُدَ الله كَأَنَّكَ تَرَاهُ ، فَإنْ لَمْ تَكُنْ تَرَاهْ فَإِِنَّهُ يَرَاك .\nقَالَ : فََأَخْبِرِْنـي عَنْ السَّاعة .\nقَالَ : مَا الـمَسْؤُولُ عَنْهَا بِأَعْلَمَ مِنَ السَّائِلِ .\nقَالَ : فََأَخْبِرِْنـي عَنْ أَمَارَاتِهَا .\nقَالَ : أَنْ تَلِِدَ الأَمَةُ رَبَّتَهَا ، وَأَنْ تَرَى الْحُفَاَةََ الْعُرَاةَ الْعَالَةََ رِعَاءَ الشَّاءِ يَتَطَاوَلُونَ فِي الْبُنْيَانِ .\nثُمَّ انْطَلَق ، فَلَبِثْنا مَلِيَّاً .\nثُمَّ قَالَ : يَا عُمَرُ أَتَدْرِي مَنِ السَّائِلُ ؟\nقُلْتُ : اللهُ وَرَسُولُهُ أعلَم .\nقَالَ : هَذَا جِبْرِيلُ أَتَاكُمُ يُعَلِّمُكُمْ أَمْرَ دِينِكُمْ)) صحيح مسلم رقم : (1)\nواتە : لە (عومەر)ەوە ڕەزای خوای لێبێت فەرموویەتی :\nلە كاتێكدا كە ئێمە دانیشتبووین لە لای پێغەمبەری خوا صلى الله عليه وسلم لە ناكاودا پیاوێكی جل و بەرگ زۆر سپی و موو زۆر ڕەش دەركەوت بۆمان ، شوێنەواری سەفەر كردنی پێوە نە دەبینرا ، وە كەسیش لە ئێمە نەیدەناسی ، تاوەكو لە لای پێغەمبەردا صلى الله عليه وسلم دانیشت ، جا هەردوو ئەژنۆی دایە پاڵ هەردوو ئەژنۆی پێغەمبەرەوە ، و هەردوو لەپی خستە سەر هەردوو ڕانییەوە ، ئەنجا وتی :\nئەی (مُحَمَّد) هەواڵم بدەرێ سەبارەت بە ئیسلام .\nپێغەمبەری خوایش صلى الله عليه وسلم فەرمووی : ئیسلام بریتییە لەوەی كە شایەتی بدەیت بەوەی كە هیچ پەرستراوێك نییە شایستەی پەرستن بێت جگە لە خوا ، وە بەڕاستی (مُحَمَّد صلى الله عليه وسلم) پێغەمبەری خوایە ، و نوێژە فەرزەكان بە ڕێك و پێكی بكەیت ، و زەكات بدەیت ، و ڕۆژووی مانگی ڕەمەزان بگریت ، و حەجی ماڵی خوای گەورە ئەنجام بدەیت ئەگەر توانات هەبوو .\nوتی : ڕاستت كرد .\nوتی : هەواڵم بدەرێ سەبارەت بە ئیمان .\nپێغەمبەری خوایش صلى الله عليه وسلم فەرمووی : ئیمان بریتییە لەوەی كە باوەڕ بێنیت بە خوا و فریشتەكانی و كتێبەكانی و پێغەمبەرەكانی و ڕۆژی دوایی ، وە باوەڕ بێنیت بە قەدر خێر و شەڕی .\nوتی : هەواڵم بدەرێ سەبارەت بە چاكەكاری .\nپێغەمبەری خوایش صلى الله عليه وسلم فەرمووی : چاكەكاری بریتییە لەوەی كە خـــوا بپەرستیت وەكو ئەوەی كە بیبینیت ، وە ئەگەر تۆ خوا نەبینیت ئەوا ئەو تۆ دەبینێت .\nوتی : هەواڵم بدەرێ سەبارەت بە كاتی هاتنی ڕۆژی دوایی .\nپێغەمبەری خوایش صلى الله عليه وسلم فەرمووی : پرسیار لێكراو زاناتر نییە لە پرسیاركار .\nوتی : كەواتە هەواڵم بدەرێ سەبارەت بە نیشانەكانی .\nپێغەمبەری خوایش صلى الله عليه وسلم فەرمووی : كەنیزەك خاوەن و سەروەرەكەی خۆیی لێدەبێت ، وە دەبینیت كەسانێكی پێ پەتی (الْحُفَاَة) و ڕەش و ڕوت (الْعُرَاة) و هەژار و نەدار (الْعَالَة) و شوانی مەڕ و ماڵات (رِعاءَ الشَّاء) بینایەی بەرز دروست دەكەن .\nئەنجا پیاوەكە ڕۆیشت و ئێمەش ماوەیەك چاوەڕێمان كرد .\nئەنجا پێغەمبەر صلى الله عليه وسلم فەرمووی : ئەی عومەر ئایا دەزانیت ئەوەی كە پرسیاری كرد كێ بوو ؟\nوتم : خوا و پێغەمبەرەكەی زاناترن .\nفەرمووی : ئەمە (جِبڕیل) بوو هات بۆ لاتان بۆ ئەوەی بواری ئاینەكەتانتان فێر بكات .\nـ بڕوانە بۆ كورتی و روونی و گرنگی پرسیارەكان و وەڵامەكانیش .\nسوودێك : هەندێك لە ئەهلی عیلم لە میانەی ژماردنی سوودەكانی فەرموودەیەدا فەرموویانە : (وفـي الـحديث دلالة على طريقة من طُرق التعليم : وهي السؤالُ الـجواب) قوائد وفوائد من الأربعين النووية ص : (49) .\nواتە : ئەم فەرموودەیە ڕێنمایی تێدایە بۆ ڕێگایەك لە ڕێگاكانی فێركردن كە بریتییە لە : پرسیار و وەڵام .


ڕاگەیاندنی کۆمەڵە بۆ مەرگی هیوا فارس "مەسعود تاقانەکی" - کۆمەڵەی زەحمەتکێشانی کوردستان\nڕاگەیاندنی کۆمەڵە بۆ مەرگی هیوا فارس “مەسعود تاقانەکی”\nبە داخێکی زۆرەوە ئاگاداربووین هاوڕێ هیوا فارس “مەسعود تاقانەکی” کادری ناسراوی ناو ڕیزەکانی کۆمەڵەو هەلسوراوی سیاسی‌و بەوەجی دەورانی شا، لە وڵاتی نورێژ بەهۆی رووداوێکی دڵتەزێنەوە گیانی لەدەستداوە.\nهیوا فارس “کاک مەسعود تاقانەکی” دوای هاتنە سەر کاری کۆماری ئیسلامی‌و هێرشی ئەم ڕژیمە بۆ سەر چالاکوانانی سیاسی کە مەودای کارو تێکۆشانی بەرتەسک ببوەوە، بەریزی پێشمەرگەکانی کۆمەڵە پەیوەست بوو و ساڵیانێکی زۆر لە ناو خەڵکی کوردستان‌و لە ڕیزی پێشمەرگەکانی کۆمەڵەدا بۆ بیری سوسیالیستی‌و یەکسانیخوازی تێکۆشاو لەم ماوەدا کادرێکی بە پرەنسیپ، ماندوویی نەناس‌و خۆشەویستی ناو پێشمەرگە بوو.\nیادی بۆ هەمیشە لە دڵماندا زیندوە. پڕ بە دڵ سەرەخۆشی لە هاوسەنگەران‌و بنەماڵەی بە تایبەت کاک فەرهادی برای دەکەین‌و دڵنیاین ڕێبازی بەردەوامە.\nفوئادی سۆسیالیست، فوئادی خوازیاری فرە رەهەندی / عومەر ئێلخانیزادە... اطلاعیه کومەلە به مناسبت جانباختن هیوا فارس “مسعود تاقانکی”...


له ھه‌ولێر پێنجه‌مین خوولی فێستیڤاڵی نێوده‌وڵه‌تی دژ به تیرۆر ساز ده‌كرێت\n11/1/2020 - 12:02\nلێژنه‌یه‌كی پسپۆڕ له بواری فیلمسازی و لێژنه‌ی دادوه‌ری خه‌ڵات ده‌به‌خشرێته به‌شداربووان\nفێستیڤاڵی نێوده‌وڵه‌تی دژ به تیرۆر بۆ فیلمی كوردی، دوای به‌ڕێوه‌چوونی 4 خوولی یه‌ك له دوای یه‌ك له ساڵانی ڕابردوودا، بڕیاره له 1ـی شوبات پێنجه‌مین خوولی ئه‌و فێستیڤاڵه به ھه‌ماھه‌نگی له‌گه‌ڵ به‌ڕێوه‌به‌رایه‌تی سینه‌مای ھه‌ولێر سازبكرێت.\nئه‌و فێستیڤاڵه ساڵانه به ئاماده‌بوونی ژماره‌یه‌كی به‌رچاو له میوانانی شاره‌كانی كوردستان و خوارووی عێراق و به‌شێك له وڵاتانی جیھان به‌ڕێوه‌ده‌چێت، ئامانجیش له سازدانی فێستیڤاڵه‌كه گه‌یاندنی په‌یامی ئاشتیه و سڕینه‌وه‌ی وشه‌ی تیرۆره له ھه‌رێمی كورستان وه‌ك ناوچه‌یه‌كی ھاوپه‌یمان له‌گه‌ڵ وڵاتانی جیھان بۆ به‌ره‌نگاربوونه‌وه‌ی تیرۆر.\n(پشتیوان عه‌بدوڵا) ڕێكخه‌ری فێستیڤاڵه‌كه ڕایده‌گه‌یه‌نێت: په‌یامی ئێمه‌ی ھونه‌رمه‌ند و فیلمساز داكۆكیی كردنه له‌و كه‌شه سه‌قامگیرییه‌ی كه له ھه‌رێمی كوردستان به‌دی ده‌كرێت و ھاوشان له‌گه‌ڵ وڵاته ھاوپه‌یمانه‌كانی كورد ساڵانه ئه‌و فێستیڤاڵه ساز ده‌كه‌ین، كه سه‌رجه‌م فیلمه به‌شداربووه‌كانی ئه‌و فێستیڤاڵه باس له نه‌ھامه‌تی و ڕووی ناشیرینی تیرۆر ده‌كه‌ن، كه ئێستا ڕووبه‌ڕووی به‌شێك له وڵاتان بووه‌ته‌وه، ئێمه‌ش ده‌مانه‌وێت له ڕێگه‌ی فیلمه‌كانه‌وه ئاڵای ئاشتی ھه‌ڵكه‌ین و به جیھان بڵێین ئێمه‌ش وه‌ك گه‌لانی دنیا تامه‌زرۆیی ئه‌و سه‌قامگیرییه‌ین، كه له ھه‌رێمی كوردستان ھاتووه‌ته ئاراوه‌و به فیلمیش به‌ره‌نگاری تیرۆر ده‌بینه‌وه.\nگوتیشی: فێستیڤاڵه‌كه 4 ڕۆژ له پایته‌ختی كوردستان به ئاماده‌بوونی میوانانی بیانی و عه‌ره‌ب و شاره‌كانی دیكه‌ی كوردستان و پارچه‌كانی وه‌ك ڕۆژھه‌ڵات و ڕۆژئاوا و باكوور و باشوور به‌رده‌وامی ده‌بێت، پاشان له ڕێگه‌ی لێژنه‌یه‌كی پسپۆڕ له بواری فیلمسازی و لێژنه‌ی دادوه‌ری خه‌ڵات ده‌به‌خشرێته به‌شداربووان، ھاوكات ڕێز له توانا و به‌خششی ئه‌و ھونه‌رمه‌ندانه‌ش ده‌گیرێت، كه ساڵانێكی زۆری ته‌مه‌نیان به ھونه‌ری فیلمسازی به‌خشیووه و ئێمه‌ش له چوارچێوه‌ی چالاكییه‌كانی ئه‌و فێستیڤاڵه ھونه‌رییه ڕێزیان لێده‌گرین..\nئا/ شفان شێرزاد\nهونه‌رمه‌ندی كۆمیدی ناوداری میسڕی "منتصربلله" كۆچی دواییكرد


دەرچوانی دوانزەی ئامادەیی دەتوانن وشەی تێپەڕو نهێنی یەكانیان وەربگرنەوە\nSalam 31/08/2019 - 12:04 بڵاوکراوەتەوە لە هەواڵ/كوردستانی\nوتەبێژی وەزارەتی خوێندنی باڵا و توێژینەوەی زانستی ڕایدەگەیەنێت: لە سەرەتای ئەم هەفتەوە دەرچوانی قۆناخی دوانزەی ئامادەیی (خولی یەكەم و دوەم) دەتوانن وشەی تێپەڕو نهێنی (پاسۆرد و یوزەرنەیم) لە خوێندنگەكانیان وەربگرنەوە.\nعەباس ئەكرەم وتەبێژی وەزارەتی خوێندنی باڵا و توێژینەوەی زانستی لە ڕاگەیەندراوێكدا كەوێنەیەكی دەست كوردیو كەوتوە، ڕایگەیاند: توانرا وشەی تێپەڕو نهێنی (پاسۆرد و یوزەرنەیم) بۆ سەرجەم دەرچوان ئامادەبكرێت و وشەی تێپەڕو نهێنی (پاسۆرد و یوزەرنەیم) ڕەوانەی وەزارەتی پەروەردە كراوە.\nوتەبێژی وەزارەتی خوێندنی باڵا و توێژینەوەی زانستی داوا لە دەرچوانی پۆلی دوانزەی ئامادەیی بەهەردو خولی یەكەم و دوەم دەكات لە سەرەتای ئەم هەفتەوە سەردانی خوێندنگەكانیان بكەن بۆ وەرگرتنەوەی وشەی تێپەڕو نهێنی (پاسۆرد و یوزەرنەیم)، وتیشی پێویستە دەرچوان بەباشی پاسۆرد و یوزەرنەیمەكانیان بیپارێزن، چونكە دواتر لەڕێگەی ئەو (پاسۆرد و یوزەرنەیم)ە دەتوانن (زانكۆلاین) پڕبكەنەوە.


شوبات 2020 – مالپه‌رێ خابير\nسەرەتا / 2020 / شوبات\nئەرشیڤێ هه‌يڤانه: شوبات 2020\nبيرمه‌ند وزانايێ مه‌زن دكتور (محمد عمارة) به‌ره‌ڤ دلوڤانيا خودێ.\nبيرمه‌ند وزانايێ مه‌زن دكتور (محمد عمارة) به‌ره‌ڤ دلوڤانيا خودێ. ئا: سعد محمد حسن “د. محمد عماره” ژيرمه‌ند وزانا وفه‌لسه‌دوسته‌كێ مه‌زنێ جيهانا ئيسلامى بوو، خودانێ هزره‌كا ئازا وناڤنجى بوو، نڤێسينێن وى لدور هزر ونيبوونێ وگه‌شه‌كرنا ئايدلوجييه‌تا ئيسلامى بوون، پتر ژ 200 په‌رتوك وناميلكه‌يان نڤێسينه، چه‌ندين نڤێسين هه‌نه لدور پرۆژه‌يێ هشياربوون ورابوون …\nچوونا هاوڵاتیێن هەرێمێ و عێراقێ بۆ حەج و عومرێ هاتە ڕاگرتن\nوەزارەتا ئەوقافا هەرێمێ، ڕاگەهاند، چوونا هاوڵاتیان بۆ حەج و عومرێ ل وەڵاتێ سعودیا هاتە ڕاگرتن . لڕۆژا پێنچشەمبی، وەڵاتێ سعودیا بۆ ڕێگریکرن ژ بەڵاڤبوونا ڤایرۆسێ کۆڕۆنا، بڕیارا ڕاگرتنا هاتنا هاوڵاتیان بۆ ئەنجامدانا حەج و عومران بۆ چەند وەڵاتان دەرکر، کو دناڤ وان وەڵاتان دا، عێراق و هەرێما کوردستانێ ژی هەنە، …\nلیره‌یێ توركی ب شێوه‌یه‌كێ به‌رچاڤ بهایێ خۆ ژ ده‌ست دا\nبهایێ لیره‌یێ توركی ل رۆژا ئه‌ینیا ئه‌ڤرۆ رێكه‌فتی 28/2/2020 د بازارێن جیهانێ دا ب شێوه‌یه‌كێ به‌رچاڤ هاته خوارێ ب هه‌ڤبه‌ركرن دگه‌ل دولارێ ئه‌مریكی. بهایێ 100 دولارێن ئه‌مریكی به‌رامبه‌ر 624 لیره‌یێن توركیه، ئه‌ڤه ژی دیاردبیت ب شێوه‌یه‌كێ به‌رچاڤ لیره‌یێ توركی بهایێ خۆ ژ ده‌ست دایه پشتی هێرشا فروكه‌یێن روسیا بۆ سه‌ر …\nپەیڤدارێ پاپایێ ڤاتیکان ڕاگەهاند، چ نیشانەیەک نەهاتیە دیتن کو پاپا توشی ڤایرۆسێ کۆرۆنایێ بوبیت، لێ پیچەک یێ نەساخە. ماتیۆ برونی، پەیڤدارێ پاپای د بەیانامەیەکێ دا ڕاگەهاند، “سپێدەهیا ئەڤرۆ پاپای پشکداری د مەراسیما لاڤاکرنێ دا کریە، لێ پشکداریێ د هەڤدیتنێن گشتی دا ناکەت هەیا کو ژ نەخۆشیا خۆ باش دبیت”. بەحسا …\nڤه‌كولین: ئه‌گه‌ر زارۆك زوی بنڤن دێ عاقلتر بن\nڤه‌كولین: ئه‌گه‌ر زارۆك زوی بنڤن دێ عاقلتر بن مالپه‌رێ خابیر / زاخۆ ڤه‌كولینه‌كا بریتانی یا د گوڤارا “گاردیان” دا هاتیه به‌لاڤكرن دیاركر كو ژڤان و ده‌مێن نڤستنا جێگیر یا زارۆكان پتر ژ هندێ هه‌بت كو چه‌ند ده‌مژمێره‌كێن رحه‌تی و هێمنییا مالێ بت، به‌لكی هنده‌ك جاران مفایێ ده‌مژمێرێن نڤستنێ مه‌ترسیێن تووشبینێ …\nب كیسكێ چایا سه‌فه‌رى خوه ژ كه‌لشینا لێڤان ب پارێزه\nب كیسكێ چایا سه‌فه‌رى خوه ژ كه‌لشینا لێڤان ب پارێزه مالپه‌رێ خابیر / زاخۆ ب ئه‌گه‌رێن سه‌قایێ سار چه‌ندین كه‌س تووشی كه‌لشبینا لێڤان دبن و چه‌ندین پاره‌یان د شێداركه‌ر و كریمان د مه‌زێخن داكو ساخله‌مییا لێڤێن خوه ب پارێزن. ل دویڤ مالپه‌رێ ”purewow” تو دشێی ده‌ستا ژ كریمێن گرانبها به‌ردی …\nڤه‌كولین: سیاسه‌ت ژیێ مرۆڤی كورت دكت\nڤه‌كولین: سیاسه‌ت ژیێ مرۆڤی كورت دكت مالپه‌رێ خابیر / زاخۆ ڤه‌كولینه‌كا نوی كو لسه‌ر ئاستێ 17 ده‌وله‌تان ده‌رباره‌یی ژیێ سه‌رۆكێن كه‌ڤن و نوكه هاتیه ئه‌نجامدان ئاشكراكر كو ئه‌نجامدانا كارێ سیاسی دبته ئه‌گه‌رێ پیراتیێ و مرنا پێشده‌م چونكی سیاسه‌ت دبته ئه‌گه‌رێ په‌یدابینا فشاره‌كا مه‌زن ل ده‌مێ ئه‌نجامدانێ كارێ سیاسی ده‌مێ ئه‌و …\nژبه‌ر ڤان ئه‌گه‌ران ئاڤا له‌یمونێ ل سپێده‌هییان ڤه‌خوه:\nژبه‌ر ڤان ئه‌گه‌ران ئاڤا له‌یمونێ ل سپێده‌هییان ڤه‌خوه: مالپه‌ىرَ خابیر / زاخۆ له‌یكون یا زه‌نگینه ب دژه ئوكسیدان، و شیره‌ت پێ دهێنه كرن ب تێكه‌لكرنا وێ لگه‌ل ئاڤا تهێنشیر ل سپێده‌هییان و ڤه‌خارنا وێ لسه‌ر ئاشكه‌كێ ڤالا. نڤیسه‌ر روزا د راپورته‌كێ دا د گوڤارا “سانتی پله‌س” دا دیاركر كو له‌یمون …\nب كورونایێ بهایێ ماسكان دگه‌هته 5000 یورویان\nب كورونایێ بهایێ ماسكان دگه‌هته 5000 یورویان مالپه‌رێ خابیر / زاخۆ بۆ خوه‌پاراستن ژ كورونایێ و پشتی په‌تایا مه‌زن گه‌هشتییه ئیتالیا، خه‌لك ب زێده‌هی به‌ره‌ڤ كرینا ماسكان ڤه چوو، كو ب شێوه‌یه‌كێ بله‌ز جهێ وان د ده‌رمانخانه‌یان دا ڤالا ما. مالپه‌رێ “فوكوس” یێ ئه‌لمانی دیاركر كو بازرگانان ل ئیتالیا ترسا …\nحكومه‌تا هه‌رێمێ دێ ئاڵوگۆڕا بازرگانى دگه‌ل ئیرانێ ده‌ستپێـكه‌ت\nمالپه‌رێ خابیر / زاخۆ حكومه‌تا هه‌رێما كوردستانێ بریاردا ب ده‌ستپێكرنا ڤه‌لڤین و ئاڵوگۆڕا بازرگانى دناڤبه‌را هه‌رێم و كۆمارا ئیسلامیا ئیرانێ. به‌رپرسێن ئیداره‌یا سلێمانیێ و ژوورا بازرگانی و ئێكه‌تیا هاورده و هنارتنێ دبێژن سنور دانه‌ئێخستییه و شمه‌ك و كالایێن پێدڤی د بازاریدا و تێرا شه‌ش هه‌یڤێن داهاتی دكه‌ت.


کۆماری ئێسلامی ئێران و سیستمێکی کاکیستوکراسی (گەمژەیی) و قەیرانی ڤایروسی کورونا – Yarsanmedia\nHome / پانل آزاد / کۆماری ئێسلامی ئێران و سیستمێکی کاکیستوکراسی (گەمژەیی) و قەیرانی ڤایروسی کورونا\nکۆماری ئێسلامی ئێران و سیستمێکی کاکیستوکراسی (گەمژەیی) و قەیرانی ڤایروسی کورونا\nکاکیستوکراسی (Kakistocracy) چەمکێکی سیاسی-فەلسەفییە کە ئاماژەیەکە بۆ سیستەمێک و شێوە حکومەتێک کە لە لایەن خرابترین کەسانی نەزان و گەمژە بەڕێوە دەبرێت.\nوشەی ( kakistocracy) لە دۆ وشەی یونانی (kakistos) کە بە مانای “خرابترین” و (kratos) بە مانای حوکمڕانی پێکهاتووە. ئەم وشەیە بۆ ئەوەڵین جار لە لایەن نووسەری ئینگلیزی (Thomas Love Peacock) لە ساڵی ١٨٢٩ بە کار بردرا. ئەم واژەیە لە ساڵی ١٩٨٠ وە بە تایبەتی لە باس و دێباتە سیاسیەکانی ئامریکا کەڵکی لێوەرگیرا. لەو کاتەدا ئەوانەی کە باس و دیباتیان دەکرد پێویستیان بە واژەیەک بۆ کە بتوانن سیاسەتمەدارانی دەسەڵاتدار بە نەتوان و ناشایست و نەزان وەسف بکەن.\nبە باوەڕی من سیستەمی دەسەڵاتداریەتی ئێران ڕاست لە چل ساڵی ڕابردووەوە لەلایەن چینێکی کاکیستوکراسیەوە بەڕێوەچووە.\nلە سەردەمی کورونادا ئیدی هیچ گومانێک نەماوە کە دەسەڵاتدارانی ئێران یەکێک لە گەمژەترین دەسەڵاتدارانی مێژوون. کۆمەڵگای ئێرانی ئێستا لەوپەڕی داڕمانی کۆمەڵایەتی، سیاسی و ئابوریدایە و دەسەڵاتدرانی کاکیستوکراسیش نەک تەنها هێج پلان و پرۆژەیەکیان نییە بۆ ئەم قەیرانە، بەڵکو دەیانەوێت لەڕێگای خوڵقاندنی قەیران لەگەڵ وڵاتان، ئۆباڵی شکستەکانی ئەم گەمژەییەی دەسەڵاتداریەتی بخەنە ئەستۆی ئامریکا و وڵاتانی دیکە. گەمژەیی لە دروستکردنی ژێرخانی ئابووری، گەمژەیی بەڕێوەبەری دەسەڵات، گەمژەیی لە سوباتی کۆمەڵایەتی، گەمژەیی لە دیپلوماسیەت…هتد. کاکیستوکراسی ئێرانی تەنها لە سیستەمی سیاسی خۆی و بەڕێوەبەری خۆی نابینێتەوە، بەڵکو کۆی ستراکچوری کۆمەڵگای تەنیوەتەوە. ئەڵبەت کاکیستوکراسی تەنها گرێدراوی دەسەڵات و لایەنێکی دیاریکراوی دەسەڵات نییە، بەڵکو شۆڕدەبێتەوە بۆ نێو هەموو کۆمەڵگا. دەسەڵاتدارانی ئێران کۆمەڵێکی کاکیستوکراسییان بارهێناوە کە تەنانەت هیچ باکیان نییە لەبەکارهێنانی هەرکەرەسەیەک کە دەستەمۆی کۆمەڵگای پێبکەن.\nقەیرانی تەندروستی و نەخۆشی کۆرونا ئەوڕاستییە دەسەڵمێنێت کە ئەم دەسەڵاتە هیچ بایخێک بۆ خەڵک دانانێت و هیچ پلان و پرۆژەیەکی بۆ ڕووبەرو بوونەوەی ئەم قەیرانە نییە و تەنها لەڕێگای پەنابردن بۆ “دوعا” و دژمنی دەرەکی، دەیەوێت، گوشارەکان لە سەر خۆی کەمکاتەوە. یەکێک لە خاڵە بەهێزەکانی ئەم سیستەمە، گەوجاندنی کۆمەڵگایە لەڕێگای دروستکردنی قەیران و خۆبێبەریکردن لێی. ئەم دەسەڵاتە ناتووانێت دەسەڵاتێکی سەردەمیانە بێت. ناتووانێت خۆی لەگەڵ گۆڕانکاریەکانی دوونیا بگونجێنێت.\nکۆمەڵگای ئێران، کۆمەڵگایەکی داڕوخاوە لە هەموو بووارێکدا. ژێرخانی ئابووری ئێران لەوپەڕی داڕماندایە، بەملیونان ئێرانی بێکارە و بۆ ژەمێک نان بێباکانە بەروپییری مەرگەوە دەچێت. ئەم ڕۆژانە قسەیەکی باو لە ئێراندا هەیە “ئەگەر بە کۆرونا نەمرم ئەوا لە برساندا دەمرم”.زەبروزەنگی بنەماڵەی لەوپەڕی هەڵکشاندایە. ستراکچوری دامودەزگا سیاسی، پروردەیی، ئابووری، تەندروستی..هتد نەک هیچ بایخێکی پێنادرێت لەلایەن دەسەڵاتدارانەوە، بەڵکو خەڵک هیچ بڕوایەکیان بەم سیستەمە نییە. ڕووداوی خستنەخوارەوەی فرۆکە ئوکراینیەکە و پەرەسەندنی پەتای کۆرونا، کەتا دوواساتەکان دەسەڵاتدارانی ئێرانی نکۆڵییان لێدەکرد، دوو نموونەی تازەن کە کۆمەڵە کاکیستوکراسییە لە گەوجاندنی کۆمەڵگای ئێرانیدا بێباکانە خەڵکیان بەلاڕێدا بردووە.\nئەم قەیرانە وەک هەر قەیرانێکی دیکە کاریگەری خۆی لە هەموو کۆمەڵگاکان بەجێدێڵێت. ئەو کۆمەڵگایانەی کە دەسەڵاتێکی ئەقڵانی و سیستەمێکی دادپەروەریان هەیە، دوواجار نەک تەنها بەسەر ئەم قەیرانەدا زاڵدەبن، بەڵکو وەک دەرفەتێک بۆ نوێ بوونەوە و بەخۆداچوونەوە سوودی لێوەردەگرن. ئەو سیستەمانەی کە لە سەر ئێتماد و و باوەڕ بە خەڵک بونیاد نراون و خەڵک باوەڕیان پێیانە، پەنا بۆ شاردنەوەی زانیاریەکان لە خەڵک نادەن، وەک ئەوەی لە کۆماری ئیسلامیدا بەرچاوو دەکەوێت.\nجویسڤ شومپیتر زانای ئوتریشی باوەڕی وایە کە نێوگەرایی پێویستی بەقەیرانە، بەڵکو بەومەرجەی لە قەیراندا دەسەڵاتێکی لوژیکی و ئەقڵانی باڵادەست بێت و لەلایەن خەڵکەوە پشتیووانی بکرێت. چونکە بەقەوڵی ناوبراو، دوواجار قەیران هانماندەدات بیر لە ئاڵترناتیڤی جیاواز بکەینەوە. مرۆڤ لە کاتی قەیران و تەنگانەدا دەتووانێت باشترین داهێنان بکات، بەڵام پێویستە لایەنی پێوەندیدار وەک دەسەڵات ڕێگاخۆشکەر و یارمەتیدەری مادی و مەعنەوی تاکی کۆمەڵگا بێت. ئەم دەسەڵاتە نەک لە ئێرانی کۆماری ئیسلامی نییە، بەڵکو بەگەمژەترین شێوە و پڕوپاگەندەی بێمانا دەیانەوێت وانیشان بدەن کە بەسەر ئەم قەیرانەدا زاڵن.\nکورۆنا تاقیکردنەوەیەکی پراکتیکیانەیە بۆ وڵاتە جیاوازەکان، کە چۆن بەگژیدا دەچن. هەروەها تاقیکردنەوەی ژێرخانی سیاسی، ئابووری و کلتوری دەسەڵاتداری وڵاتانە. ئەم قەیرانە نیشانیدا کە ستراتیژی کاکیستوکراسی کۆماری ئیسلامی لێخنکردن و سەرلێشواندن و بەلاڕێدانبردنە.\nئیبراهیم لینکن ١٦ەمین سەرۆککۆماری ئامریکا لە ووتەیەکی بەناوبانگدا دەڵێت دەسەڵاتی عەقڵانی لەلایەن گەل و بۆ گەل و لە گەڵ بەرژەوەندی گەلدایە، ئەگینا ئەو دەسەڵاتە مەحکوم بەلەناوچونە و هیچ پاڵپشتییەکی جەماوەری نییە. ٤٠ساڵە ئێران لەلایەن کۆمەڵێکی کاکیستوکراس و ئایەتولای گەمژەوە چەپاول وێران دەکرێت.\nلەم قەیرانەو زۆربەی قەیرانەکانی ئەم ٤دەیەی ڕابۆردو کەمە نەتەوەیی و ئایینیەکان پشکی شێریان بەرکەوتووە. لەنەبوونی ئیمکاناتی بهداشتییەوە بگرە تا بوواری دەرامەتی خەڵک، لەوپەڕی کارەساتدایە. خەڵک لە ناووچە دووردەستەکاندا بەبێ گوێدانە خەتەری ئەم پەتایە، بۆ ژەمێک نان، بەرەوپیری مەرگەوە دەچەن. لە چل ساڵی ڕابردوودا، کۆماری ئیسلامی ئەم ناوچانەی هەروا بەدوواکەوتوویی ژێرخانی ئابووری و کۆمەڵایەتی هێشتۆتەوە. ئەڵبەت ئەم ستراتیژییە تەنها لەلایەن کۆماری ئیسلامییەوە بەڕێوە ناچێت، بەڵکو زۆربەی هەرەزۆری دەسەڵاتە یەک لەدووای یەکەکانی ئێران لەسەر هەمان لوژیک و ئایدیلۆژیای شوڤینزمی-شیعەی ناوەنگەرا بەڕێوە چووە.\nئێرانی دووای کورۆنا ئێرانێکی داڕوخاوتر لەجاران دەبێت. ژیانی خەڵک لەمە باشتر نابێت و ڕۆژ لە دووای ڕۆژ ئابووری خەڵک بێبایختر دەبێت. ئاسەواری ئەم کارەساتە ساڵانێکی زۆر شوێندانەر دەبێت لەسەرکۆی کایە ئابووری، سیاسی و کۆمەڵایەتیەکان. دەسەڵاتدارانی کاکیستوکراسی ئێران ناتووانن بەوهاسانییە بەسەر ئەم کارەساتەدا سەکەون.\nبۆ دەربازبوون لەم سیستمە کاکیستوکراسیە کە لە ماوەێ زیاتر لە چل ساڵە خوەی تاقیکردووتەوە، تەنیا بە هێنانە سەرکاری سیستمێکی ئەقڵانی، دیموکرات، پلوراڵ و دیسنتراڵ کە لە سەر ئعتماد و توانایی و خاوەنداریەتی خەڵک دەکرێ ئێران لە قەیرانی دەسەڵاتداریی کاکیستوکراسی ڕزگار بکرێت.


کوردیپێدیا - بە قەندیلدا هاتین\n📕 بە قەندیلدا هاتین | تاقم: پەڕتووکیانە | زڤانوو بابەتی: 🏳 کوردیی ناوەڕاست\nبە قەندیلدا هاتین\nبە قەندیلقەندیلدا هاتین نووسینی :عەبدولقادر شکاکعەبدولقادر شکاک\nبیرۆکەی ناونانی کتێبەکەش (بە قەندیل دا هاتین) دەگەڕێتەوە بۆ ئه و رۆژانەی باوکم و پورم کە منداڵ بوون دوای ئەوەی دوژمنانی کورد لە پێش چاویانەوە دایکیان دەکوژن و ئەمانیش لەگەڵ هەندێک لە خزمە نزیکەکانیاندا بە ئاوارەیی ڕوو لە قەندیل دەکەن بە مەبەستی دەربازبوون له و کوشتارو ڕاوەدوونانەی هات بەسەر کوردانی ڕۆژهەڵاتدا، پووری تەمەن شەش ساڵانم لەبەر لاوازی و برسێتی لە گەرووی قەندیل دا گیانی بە کڕێوەی بەفر سپارد ئیتر باوکیشم به و منداڵیە کە تەمەنی(10) ساڵان بووە ڕێگای باشووری کوردستانی گرت و هەر لێرەش گیانی سپارد، هیوادارم لەم ڕێگەوە توانیبێتم خزمەتێک بە نەتەوەکەم بکەم.\nلەپێشەکی ئەم کتێبەدا کە کۆمەڵە وتارە، هاتووە: دەمێکە بیرۆکەی کۆکردنەوەی ئه و نوسینانەم لا گەڵاڵەبوو کە لە رۆژنامه و گۆڤارەکاندا بڵاوکراوەتەوە، بە مەبەستی کۆکردنەوەیان وام بە بیردا هات قۆڵی لێ هەڵماڵم و ئه و گۆڤارو ڕۆژنامانەی لەبەردەستمدا بوو پۆلینیان بکەم و بەپێی ڕۆژ و ساڵەکەی ڕیزبەندیان بکەم.\n🔗 پەڕتووک وەنایۆ: بە قەندیلدا هاتین\n📥 جمارەو داونلۆدی: 301 جارێ\n#قەندیل | #عەبدولقادر شکاک |\n 📡 | 🏳 کوردیی ناوەڕاست | ماڵپەری پوک میدیا - 14-08-2020\n1. 👁 عەبدولقادر شکاک\n📙 پەڕتووک - کورتەباس: ❕ True Story\n📙 پەڕتووک - کورتەباس: 📄 بابەت و دیمانە\n➕ ئی بابەتە جەلایەنوو: (جوان عومەر ئەحمەد)وە جە: Aug 14 2020 12:53PM تۆمارکریان\n✍ ئی بابەتە پەی دماینجاری لایەنوو: (هاوڕێ باخەوان)ەوە جە: Aug 16 2020 12:27PM خاستەر کریان\n👁 ئی بابەتە 924 جارێ وینیان\n📷 فایلوو وێنەی 1.0.1 19 KB Aug 14 2020 12:59PM جوان عومەر ئەحمەد\n📕 فایلەو PDFی 1.0.1 12 MB 248 Aug 16 2020 12:27PM هاوڕێ باخەوان\n📊 ئامار بابەتەکێ 382,930


فایەرفۆکسی ١٣ دوگمەیەکی نوێ | kurditgroup\nفایەرفۆکسی ١٣ دوگمەیەکی نوێ\nبەکارهێنەرانی فایەرفۆکس ڕەخنەی ئەوە لە موزیلا دەگرن کەلەگەڵ نوێکردنەوەی وەشانەکانی ویبگەرێ فایەرفۆکس گۆڕانکاری کەم ئەنجام دەدات، هەر لەبەر ئەوە ریژەیەکی بەرچاو لە بەکار‌هێنەرانی گواستویانەتەوە بۆ وێبگەری گوگڵ کرۆم، بۆیە موزیلا لەوەشانی ١٣ فایەرفۆکسدا گۆڕانکاری گرنگ ئەنجام دەدات.\nلەو گۆڕانکارییانەی ئەنجام دەدرێت دوگمەی Reset Firefox ، کاتێک بەکارهێنەر کرتە لەم دوگمەیە بکات، ڕاستەخۆ پرۆفایلێکی نوێ دروستدەبێت و هەرچی تیپەڕوشەو دڵخوازەکان و شەکرۆکە cookies و داتای پێویست هەیە کۆپی ئەبێتە سەر پرۆفایلە نوێیەکە، بەڵام پێوەکراوەکان و تولئامراز و بەرگ و تابەکان لادەچن و دەسڕێنەوە.\nلەدوای دروستبوونی ئەو پرۆفایلە نوێیەش وێبگەڕەکە زۆر خێراتر دەبێت.\nMichael Verdi کە لە بەشێ Support ی موزیلا کاردەکات دەڵێت هۆکاری خاوبوونەوەی وێبگەڕی فایەرفۆکس دەگەڕێتەوە بۆ ئەو پێوەکراوانەی کەلەلایەن کەسانی سەربەخۆوە دروستدەکرێن، بۆیە موزیلا ئەم دوگمە نوێیەی دروستکردووە کە بەکارهێنەر بە کرتەیەک کێشەی خاوی و بەریکەوتن و زۆربەی کێشەکانی تری وێبگەڕەکە چارەسەر دەکات بەبێ ئەوەی ڕێکخستنەگرنگەکانی لەناوبچن.\nلە ئێستادا وەشانی فایەرفۆس ١٣ تەنیا وەشانی تاقیگاری وەشێنراوە بۆیە لە ڕێگەی Help - Troublshoting Information وە بەکارهێنەر ئەتوانێت ئەم کردارە نوێیە بدۆزێتەوە، بەڵام لەوەشانی کۆتایی ١٣ی فایەرفۆکسدا کە بڕیارە رۆژی ٥/٦ بوەشێنرێت ئەم کردارە بەئاسانی دەردەکەوێت.\nدەستخۆش كاك زەندی ئەنجامم دا خێاریی باش بوو زۆرم پێ سیرە جار واهەیە پەڕەیێك بە كرۆم ناكرێتەوە كە چی بە موزیلاكەم بە چوانی دەكرێتەوە ! ئەمرۆ هەواڵێكم گوێ لێبوو كە كرۆم پشتی explorerیشی شكاند بوو بە ٣٣ ٪ .\n@سەفین، کاتێک Maxthon ئەو تایبەتمەندیەی بە زیادەوە هەبوو کرۆم هەر لە دایک نەبوبوو.\n@ئاکار ئەمە یەک ناوی Maxthon ببیستم.